Ζητούνται Αναγνώστες!: Νοεμβρίου 2016\nΣτη μαγική ατμόσφαιρα του Opus Wine bar … ένα κυριακάτικο παραμυθοαπόγευμα!\nΉταν Κυριακή το απόγευμα, 27 Νοεμβρίου γύρω στις 17.30 και τα «Παραμύθια του Σαββάτου», εκτάκτως, λόγω του μεγάλου Bazaar βιβλίων που διοργάνωνε το OPUS wine bar με το βιβλιοπωλείο « Δοκιμάκης» γέμισαν παιδιά και …παραμύθια!\nΗ Ελένη Μπετεινάκη* ήταν εκεί παρέα με μπόλικους ιππότες καλούς και «κακούς», με τον Ιππότη Ιάκωβο, τον Αντώνιο, την μικρή ταραντούλα του και ζωντάνεψαν ένα σωρό ιστορίες. Στον μοναδικό αυτόν χώρο που γέμισε από παιδιά και όσους αισθάνονται παιδιά μάθαμε πως περνούν τις μέρες και τις νύχτες τους οι καλοί και οι κακοί ιππότες. Μάθαμε ακόμα πως ακόμα κι αυτοί οι τόσο γενναίοι άνδρες κάποιες φόρες …φοβούνται το σκοτάδι, τις ταραντούλες και τα παράξενα όνειρα…\nΚι ύστερα αφού φτιάξαμε ένα σωρό σπαθιά δώσαμε τον ένα και μοναδικό όρκο των Ιπποτών:\nΠάντα θα υπερασπιζόμαστε το δικαίωμα να ακούμε και να διαβάζουμε παραμύθια γιατί μόνο αυτά ξέρουν πάντα να λένε την αλήθεια…\n*(Με αφορμή τα παραμύθια : Οι καλοί και οι κακοί ιππότες του Αντώνη Παπαθεοδούλου και Ζητείται ιππότης της Τζένης Κουτσοδημητροπούλου)\nΟι κούκλες των παραμυθιών είναι χειροποίητες από το Κουμπί και το Βελόνι\nΑναρτήθηκε από ΕΛΕΝΗ ΜΠΕΤΕΙΝΑΚΗ στις 4:35 π.μ. Δεν υπάρχουν σχόλια:\nΌταν η Γκρίζα πολιτεία έγινε… πολύχρωμη στα « Παραμύθια του Σαββάτου!»\nΕ, ναι λοιπόν μόνο τα παιδιά θα μπορούσαν να φτιάξουν τόσο όμορφες και πολύχρωμες πολιτείες...\nΉταν το περασμένο Σάββατο στις 26 Νοεμβρίου στις 12.00 το μεσημέρι στο βιβλιοπωλείο «Δοκιμάκης» και η Ελένη Μπετεινάκη αφηγήθηκε μια ιστορία μοναδική …\nΗ Μάγισσα Χρωματούσα συνάντησε την Δασκάλα των Χρωμάτων την Δόνα Ανεζίνα και μαζί προσπάθησαν να μαλακώσουν την καρδιά του βασιλιά Μονόχρωτου και του Μάγου Αταίριαστου με βοηθούς την γάτα Καμέλια και τον Παπαγάλο Γκιγιόμ!\nΗ Μάγισσα Χρωματούσα μπήκε ένα βράδυ στο παραμύθι της Δασκάλας των Χρωμάτων… τα χρώματα είχαν ξεθωριάσει και ο βασιλιάς Μονόχρωτος είχε μετατρέψει τον τόπο του σε μια Γκρίζα και Λυπημένη Πολιτεία.\nΟ Μάγος Αταίριαστος έχει πάλι βάλει το …χεράκι του σε όλα αυτά. Κι η Καμέλια η κατακόκκινη γάτα της Χρωματούσας μαζί με τον Παπαγάλο της Δόνας Ανεζίνα προσπάθησαν να κάνουν τα πράγματα λιγότερα μαύρα!\nΈνα ταξίδι στον κόσμο, σε χώρες και ηπείρους, στον Πλανήτη της Φαντασίας με συνοδοιπόρους όλα εκείνα τα μαγικά που συμβαίνουν στα παραμύθια που ΄ναι γεμάτα βασιλιάδες, πριγκίπισσες, πουλιά, ζώα, μάγους καλούς, παράξενους και …μετανιωμένους!\nΚι ύστερα η Μάγισσα Χρωματούσα μοίρασε σε όλους τα μαγικά της χρώματα και τα πινέλα κι η γκρίζα πολιτεία έγινε πολύχρωμη και γελαστή έτσι όπως μόνο τα παιδιά μπορούν να την φανταστούν….\nΟι κούκλες του παραμυθιού είναι χειροποίητες από το Κουμπί και το Βελόνι\nΑναρτήθηκε από ΕΛΕΝΗ ΜΠΕΤΕΙΝΑΚΗ στις 11:59 μ.μ. Δεν υπάρχουν σχόλια:\nΟι δεύτερες ευκαιρίες ...στα παραμύθια του Σαββάτου!\nΤα Παραμύθια του Σαββάτου …γράφει η Ελένη Μπετεινάκη**\nΠαραμύθια κι ιστορίες από τα χρόνια τα παλιά, από εκείνες που γνωρίζουν στα πέρατα του κόσμου εκατομμύρια άνθρωποι. Κι όμως έχουν μια δεύτερη ευκαιρία να ειπωθούν ή να γραφούν αλλιώς κι όλα να αλλάξουν. Στερεότυπα, συνήθειες, όνειρα και ιδέες να ξαναγεννηθούν. Κι οι ευκαιρίες να δοθούν ακόμα κι εκεί που νομίζουμε πως όλα έχουν χαθεί πως η ζωή …τελειώνει.\nΤίποτα δεν τελειώνει, τίποτα δεν χάνεται, αρκεί να πιστέψει ο καθένας στον εαυτό του, στη δύναμη της ψυχής του και με βοηθό καμιά φορά την τύχη να αλλάξει τα πάντα!\nΔυο φορές κι έναν καιρό …ήταν η Σταχτοπούτα, Μαρίνα Γιώτη, εκδ. Διόπτρα\nΤο παραμύθι του Σαρλ Περό η Σταχτοπούτα είναι ίσως ένα από τα διασημότερα και πιο πολυδιαβασμένα αναγνώσματα του κόσμου. Λένε πως τούτη η ιστορία έχει τις ρίζες της στην Αρχαία Αίγυπτο όπου η Ροδώπις που σημαίνει Ροδομάγουλη, μια Αιγύπτια πανέμορφη σκλάβα, ήταν η αρχή της δημιουργίας του τόσο γνωστού σε όλους μας παραμυθιού. Η ιστορία της μικρής Cidrerella έχει συγκινήσει εκατομμύρια παιδιά αιώνες πια. Ωστόσο τα μηνύματα που δίνει έχουν κατά καιρούς « καταδικαστεί» από ειδικούς που θεωρούν πως η ζωή μιας νέας κοπέλας πρέπει να έχει κάποια πιο ουσιαστικά ιδανικά και πρότυπα και να μην περιμένει μια ολόκληρη ζωή οι άλλοι να ενδιαφερθούν για αυτήν κι η ίδια να μην ασχολείται με απολύτως τίποτα.\nΈτσι η Μαρίνα Γιώτη, γνωστή πια για τις πολύ προσεγμένες διασκευές και γραφές της στα κλασσικά παραμύθια τολμά να « πιάσει » και τούτην την ιστορία και να δούμε όλοι μας μια άλλη εκδοχή. Μια συνέχεια μετά από το «… Έζησαν αυτοί καλά κι εμείς καλύτερα».\nΟ Γνωστός και διάσημος πια ντεντέκτιβ Φάνης ο Μπούφος προσπαθεί να ανακαλύψει την αλήθεια που κρύβεται πίσω από το …τίποτα μιας ζωής πολύ ροζ, γαλάζιας και πιθανόν ανούσιας. Έτσι βρισκόμαστε όλοι προ εκπλήξεως με τις αποκαλύψεις του και μαθαίνουμε πως οι ιστορίες που γράφτηκαν κάποτε έχουν και άλλες εκδοχές. Υπάρχουν πάντα δυο όψεις στα νοματίσματα και δυο φορές σε έναν καιρό στα παραμύθια. Η Σταχτοπούτα του παραμυθιού αλλά και οι πιο σύγχρονες ίσως αν στηριχτούν στις δικές τους ιδέες, πιστεύω, οράματα και μυαλό τα πράγματα να κυλήσουν αλλιώς. Το νέο παραμύθι έχει άποψη διαφορετική, έχει αποφάσεις που αλλάζουν τη ζωή, έχει δουλειά και για τις «όμορφες», Έχει ευτυχισμένο τέλος αλλά με αποφάσεις που έχουν παρθεί ύστερα από ώριμη σκέψη Ένα παραμύθι με μπόλικο …Ροζ χρώμα αλλά που χρησιμοποιείται …σωστά!\nΔυναμικότητα, εξυπνάδα, αυτάρκεια και αυτοπεποίθηση κρύβει η νέα ….Σταχτοπούτα. Δεν τα περιμένει όλα έτοιμα κι από τους άλλους, αλλά μαθαίνει να ρισκάρει, να προχωρεί, να χωρίζει αν χρειάζεται και να πιστεύει στον εαυτό της.\nΚαταπληκτική η προσέγγιση της Μαρίνας Γιώτη, υπέροχο το νέο παραμύθι με αφορμή το …παλιό. Κατάργηση ξεπερασμένων αντιλήψεων, αποφασιστικότητα, δύναμη και θέληση. Η μαγεία τελικά κρύβεται στην ικανοποίηση του να πετύχει κάποιος μόνος του τα δύσκολα, τα αδύνατα, μα και κάποιες φορές στις καθημερινές μικρές μάχες. Τα μηνύματα που δίνει η νέα Σταχτοπούτα είναι πολύ ενθαρρυντικά για αποφάσεις, για όνειρα που μπορούν να κατακτηθούν με προσπάθεια, κόπο πολύ, επιμονή και όραμα και για εμπιστοσύνη στις ατομικές δυνάμεις του καθενός.\nΠραγματικά αξίζουν μια δεύτερη ευκαιρία όλες οι ιστορίες .Αξίζει η ίδια η ζωή να δεις όλες τις οπτικές και λύσεις που συχνά είναι μπροστά σου για να την κάνεις καλύτερη. Αξίζει να μην την αφήνεις απλά να περάσει, να παλέψεις, να προσπαθήσεις και να φτάσεις όπου έχεις ονειρευτεί με την δική σου αξία.\nΌλα είναι μέσα μας, στο μυαλό και την ψυχή τη δικά μας και αυτό πρέπει να το μαθαίνουν τα παιδιά από την πιο τρυφερή τους ηλικία ακόμα!\nΓια παιδιά από 6 ετών …\nΟ Λίνο Παπαγαλίνο και το μυστήριο του «Μπλε Κουβά», Ιωάννα Κυρίτση – Τζιώτη, εικ: Χρήσττος Δήμος, εκδ. Κόκκινη Κλωστή Δεμένη\nΈνα πρωινό στο μικρό άλσος που ζούσε ο Λίνο Παπαγαλίνο ένα « μπλε μυστήριο» άρχισε να απασχολεί όλους τους κατοίκους. Μαζεύτηκαν στο ξέφωτο και προσπαθούσαν να καταλάβουν αυτός ο …κουβάς σε τι θα μπορούσε να χρησιμεύει. Ο καθένας είχε την δική του άποψη. Μια μέλισσα είπε πως μάλλον θα ήταν μια νέα κυψέλη. Ο σκίουρος πάλι το πέρασε για αποθήκη τροφίμων. Τα βατράχια νόμιζαν πώς ήταν μια τεχνητή λιμνούλα για το μπάνιο τους κι ένας κότσυφας πρόσθεσε αποφασιστικά πως ήταν μια παγίδα για όλους τους. Συμφώνησε κι ο ποντικός κι όλα τα ζώα και τα πουλιά με μιας εξαφανίστηκαν. Ο Λίνος ο Παπαγαλίνος όμως δεν το έβαλε κάτω Ήθελε να μάθει την αλήθεια και άρχισε να σκέφτεται πως θα μπορούσε να πλησιάσει τους ανθρώπους που δεν είχε και την καλύτερη ιδέα για αυτούς. Όμως το Μυστήριο αυτό δεν άργησε να λυθεί από μόνο του σαν την επόμενη μέρα ένα σωρό παιδιά εμφανίστηκαν στ άλσος κι άρχισαν να μαζεύουν …σκουπίδια. Να τα ξεχωρίζουν κι κάποια να μπαίνουν στον Μπλε Κουβά κάποια άλλα όχι. Και τότε σαν άκουσε τα παιδιά ο Λίνο κατάλαβε …Έκαναν Ανακύκλωση και σαν παπαγάλος που ήταν, τούτη η λέξη μπήκε στην καθημερινότητά του και … ακουγόταν συνέχεια και πολύ!\nΈξυπνη, απολαυστική ιστορία με ένα θέμα που αφυπνίζει παιδικές συνειδήσεις. Καλογραμμένη από την Ιωάννα Κυρίτση- Τζιώτη και υπέροχα εικονογραφημένη από τον Χρήστο Δήμου. Η ανακύκλωση είναι ένα πολύ σοβαρό θέμα που πρέπει να διδάσκεται στα σχολεία από την προσχολική ηλικία και αν «δοθεί» σωστά τα παιδιά θα μάθουν πολύ εύκολα να κρατούν κανόνες και να συνειδητοποιούν τη χρησιμότητά της. Ο ήρωας που επιλέγει η Ιωάννα θα γίνει πολύ αγαπητός μιας κι ο πολύχρωμος παπαγάλος που μιλάει …ελληνικά είναι ότι καλλίτερο για μια τόσο σπουδαία και «δύσκολη»* λέξη, την ανακύκλωση, που όμως προσφέρει τόσα πολλά.\nΜια ιστορία που έχει κι άλλες αξίες να μάθει στα παιδιά. Την συνεργασία, τη συμμετοχή σε σπουδαίους σκοπούς και στόχους. Την δημιουργία ομάδας, την στάση και την ευαισθητοποίηση των συνειδήσεων. Οι εικόνες του βιβλίου βοηθούν πολύ μιας και είναι πολύ ζωντανές και με πολύ έντονα σκίτσα και χρώματα που τραβάνε πολύ τα παιδικά μάτια!\n*Στο νηπιαγωγείο μας υπάρχει ένα κουτί με «δύσκολες» λέξεις που συμβουλευόμαστε συχνά και μαθαίνουμε να χρησιμοποιούμε…\nΟ σκύλος Κάρλος, Μαρία Σκαμάγκα, εικ: Αλία Ζάε, εκδ. Μεταίχμιο\nΠοιος είναι ο σκύλος Κάρλος; Ένα αδέσποτο ζώο, ένα μικρό σκυλί σε ένα σπίτι που το φροντίζουν και το αγαπούν; Ένα λυκόσκυλο σε μια μάντρα που φυλάει τα ζώα; Ή μήπως είναι ένας φανταστικός φίλος ενός μικρού παιδιού; Ο σκύλος Κάρλος είναι μια ξεθωριασμένη ριγέ κάλτσα με δυο τσόχινα κουμπιά για μάτια, γεμάτος τρυφερότητα και αγάπη που προσφέρθηκε απλόχερα από τα …χέρια μιας μαμάς σαν τον έφτιαξε για το μωρό της.\nΜόνο που η ζωή του δεν ήταν όπως θα ήθελε στην αρχή αφού κανένας δεν του έδινε σημασία, δεν έπαιζε μαζί του κι ένοιωθε απέραντη μοναξιά. Κι έφτασε εκείνο το αυγουστιάτικο βράδυ με το φεγγάρι να λάμπει στον ουρανό και τον σκύλο Κάρλος να κάνει όνειρα παρατημένος στη βεράντα κοιτώντας τα αστέρια. Και τότε φύσηξε αέρας δυνατός και ο σκύλος- κάλτσα έφυγε μακριά και προσγειώθηκε πλάι σε έναν … σκουπιδοτενεκέ. Κι εκεί που η απογοήτευση φώλιασε στην ψυχή του, ένα μελαψό χέρι τον άρπαξε και ένα καινούργιο ταξίδι ζωής ξεκίνησε για τον Κάρλος. Μέσα από μια τσέπη στην αρχή και μια διαδρομή άγνωστη μα συναρπαστική βρέθηκε σε ένα άλλο παιδικό δωμάτιο στην αγκαλιά ενός μικρού κοριτσιού κι όλα έγινα πια ζεστά, όμορφα και …μοναδικά!\nΈνα βιβλίο πολύ συγκινητικό της Μαρίας Σκαμαγκά για εκείνες τις δεύτερες ευκαιρίες που υπάρχουν πάντα στην ζωή αρκεί να μην απογοητευτεί κανείς πότε και να σταθεί λίγο πολύ λίγο τυχερός. Μια τρυφερή ιστορία για εκείνα τα απλά πράγματα που σαν βρουν τη σωστή τους θέση από ασήμαντα μπορούν να γίνουν πολύ σημαντικά. Για την μοναξιά, την τρυφερότητα, την διαφορετικότητα μέσα από μια άλλη οπτική. Από ένα παιχνίδι χειροποίητο που η φαντασία και η δημιουργικότητα το μετατρέπει σε … «ζωντανό» πολύτιμο φίλο.\nΓιατί στη ζωή τίποτα δεν χάνεται ακόμα κι αν πέσει κάτω… Κάποιος, κάπου θα βρεθεί που θα το εκτιμήσει διαφορετικά!\nΈνα σαββατοκύριακο γεμάτο παραμύθια!\nΣάββατο 26 Νοεμβρίου στις 12.00 στο βιβλιοπωλείο «Δοκιμάκης»\nΚυριακή 27 Νοεμβρίου στις 17.30 στο Opus wine Bar\nΤην Κυριακή το απόγευμα, 27 Νοεμβρίου, με αφορμή το μεγάλο Bazaar βιβλίων που διοργανώνεται από το Opus Wine Bar και το βιβλιοπωλείο « Δοκιμάκης», στις 17.30 τα «Παραμύθια του Σαββάτου», εκτάκτως, θα είναι στον υπέροχο χώρο του OPUS wine bar και η Ελένη Μπετεινάκη παρέα με μπόλικους ιππότες καλούς και «κακούς», θα ζωντανέψει το παραμύθι «Ζητείται Ιππότης»*. Θα μάθουμε όλοι την περιπέτεια του Αντώνιου και όχι μόνο, και αν τελικά οι ιππότες φοβούνται ή όχι το σκοτάδι!\nΚι όσοι είμαστε εκεί θα μάθουμε να φτιάχνουμε ιπποτικά σπαθιά και …πολλά άλλα…\nΑναρτήθηκε από ΕΛΕΝΗ ΜΠΕΤΕΙΝΑΚΗ στις 10:48 μ.μ. Δεν υπάρχουν σχόλια:\nΣτη μαγική ατμόσφαιρα του Opus Wine bar … ένα κυρι...\nΌταν η Γκρίζα πολιτεία έγινε… πολύχρωμη στα « Παρ...\nΟι δεύτερες ευκαιρίες ...στα παραμύθια του Σαββάτο...\nΓέμισαν χαμόγελα και παιδιά τα « παραμύθια του Σαβ...\nΙστορίες αγάπης για σχέσεις ζωής που ξεκινούν μια ...\nTα "Παραμύθια του Σαββάτου" ζωντανεύουν για...3η χ...\nΝα θυμάστε να δίνετε πάντα μια δεύτερη ευκαιρία σε...\n« Δεν ήταν μαθές αυτός για τους Καστρινούς μονάχα ...


Ο Δεκεμβρης Του 1944 - Ιστορικα (BKS.0352285)\nΑρχική > Βιβλία > Ιστορία > Ο ΔΕΚΕΜΒΡΗΣ ΤΟΥ 1944\nΟ ΔΕΚΕΜΒΡΗΣ ΤΟΥ 1944\nΜΑΚΡΗΣ ΣΤΑΙΚΟΣ ΠΕΤΡΟΣ στην κατηγορία ΙΣΤΟΡΙΚΑ\nΣυγγραφέας: ΜΑΚΡΗΣ ΣΤΑΙΚΟΣ ΠΕΤΡΟΣ\nΤΕΣΣΕΡΑ ΑΓΝΩΣΤΑ ΚΕΙΜΕΝΑ\nΜε την ευκαιρία της συμπλήρωσης 70 χρόνων από τον Δεκέμβριο του 1944, o Πέτρος Στ. Mακρής-Στάϊκος επέλεξε να μεταφράσει και να παρουσιάσει τέσσερα άγνωστα στον, μη ιστορικό, αναγνώστη κείμενα:\n-John Melior Stevens, Σχέδιο-Πρόταση για την αποτροπή της κατάληψης της εξουσίας στην Ελλάδα από το ΕΑΜ-ΕΛΑΣ, κατά τον τερματισμό της κατοχής του ’ξονα.\n-23η Τεθωρακισμένη Ταξιαρχία, Επιχειρήσεις στην Ελλάδα.\n-Αντιναυάρχου Δημητρίου Οικονόμου, Σχετικά με την διαδρομή της φάλαγγας των ομήρων του ΕΛΑΣ, που απελευθερώθηκε στο χωριό Μπλέσσια-Αμυγδαλιές.\n-Πρακτικά της διάσκεψης με τους εκπροσώπους της Κεντρικής Επιτροπής του ΕΑΜ, στο Στρατηγείο των Χερσαίων Δυνάμεων και του Στρατιωτικού Συνδέσμου στην Ελλάδα (8-11 Ιανουαρίου 1944).\nΟ ΔΕΚΕΜΒΡΗΣ ΤΟΥ 1944 (BKS.0352285)\nΟ ΔΕΚΕΜΒΡΗΣ ΤΟΥ 1944 BKS.0352285 BKS.0352285 ΜΑΚΡΗΣ ΣΤΑΙΚΟΣ ΠΕΤΡΟΣ ΜΑΚΡΗΣ ΣΤΑΙΚΟΣ ΠΕΤΡΟΣ ΙΣΤΟΡΙΚΑ Κατηγορία: ΙΣΤΟΡΙΚΑ •ΜΑΚΡΗΣ ΣΤΑΙΚΟΣ ΠΕΤΡΟΣ στην κατηγορία ΙΣΤΟΡΙΚΑ ISBN: 978-960-572-043-8 Συγγραφέας: ΜΑΚΡΗΣ ΣΤΑΙΚΟΣ ΠΕΤΡΟΣ Εκδοτικός οίκος: ΙΚΑΡΟΣ Σελίδες: 176 Διαστάσεις: 14Χ21 Ημερομηνία Έκδοσης: Νοέμβριος 2014 ΤΕΣΣΕΡΑ ΑΓΝΩΣΤΑ ΚΕΙΜΕΝΑ Με την ευκαιρία της συμπλήρωσης 70 χρόνων από τον Δεκέμβριο του 1944, o Πέτρος Στ. Mακρής-Στάϊκος επέλεξε να μεταφράσει και να παρουσιάσει τέσσερα άγνωστα στον, μη ιστορικό, αναγνώστη κείμενα: -John Melior Stevens, Σχέδιο-Πρόταση για την αποτροπή της κατάληψης της εξουσίας στην Ελλάδα από το ΕΑΜ-ΕΛΑΣ, κατά τον τερματισμό της κατοχής του ’ξονα. -23η Τεθωρακισμένη Ταξιαρχία, Επιχειρήσεις στην Ελλάδα. -Αντιναυάρχου Δημητρίου Οικονόμου, Σχετικά με την διαδρομή της φάλαγγας των ομήρων του ΕΛΑΣ, που απελευθερώθηκε στο χωριό Μπλέσσια-Αμυγδαλιές. -Πρακτικά της διάσκεψης με τους εκπροσώπους της Κεντρικής Επιτροπής του ΕΑΜ, στο Στρατηγείο των Χερσαίων Δυνάμεων και του Στρατιωτικού Συνδέσμου στην Ελλάδα (8-11 Ιανουαρίου 1944). Ο ΔΕΚΕΜΒΡΗΣ ΤΟΥ 1944


Ρεάλ Μαδρίτης : Μετά τον Μπαπέ… ποιός; | Novasports\nΡεάλ Μαδρίτης και Κιλιάν Μπαπέ δεν θα συνεργαστούν τελικά. Οι μαδριλένοι έχουν ήδη στοχοποιήσει παίκτες που μπορούν να βοηθήσουν τους μαδριλένους μέσο-επιθετικά.\nΜανέ και Σαλάχ\nΌποιον από τους δύο μπορέσει να αποκτήσει η Ρεάλ Μαδρίτης από την Λίβερπουλ θα είναι τεράστια επιτυχία και σίγουρα ποιοτική και σημαντική βοήθεια για την μέσο-επιθετική γραμμή.\nΑν θέλουμε να το δούμε ως θέση στο γήπεδο αυτός που ταιριάζει τέλεια στους μαδριλένους είναι ο Μο Σαλάχ. Αριστερά θα παίζει ο Βίνι, μπροστά ο Μπενζεμά και στο δίλημμα Ασένσιο ή Ροντρύγκο η απάντηση θα είναι ο Αιγύπτιος για το δεξιό άκρο.\nΚαι οι δύο μπαίνουν στον τελευταίο χρόνο του συμβολαίου τους οπότε το ποσό που θα πρέπει να δαπανηθεί δεν θα είναι εντυπωσιακό. Η τελευταία ενημέρωση από τα Αγγλικά μέσα είναι ότι η Λίβερπουλ θα κάνει νέα πρόταση στον Μανέ αλλά όχι στον Σαλάχ και ο δρόμος φαίνεται να ανοίγει.\nO Κριστόφ Νκουνκού αναδείχτηκε καλύτερος παίκτης στην Μπουντεσλίγκα φέτος ενώ οδήγησε την Λειψία και στην κατάκτηση του κυπέλλου σκοράροντας στον τελικό μάλιστα με την Φράιμπουργκ.\nΤελείωσε το πρωτάθλημα Γερμανίας με είκοσι γκολ και δεκαέξι ασίστ συμμετέχοντας σε τριάνταέξι γκολ της ομάδας του φέτος και σε περισσότερα συμμετείχε μόνο ο Λεβαντόβσκι (41) αλλά έδωσε μόλις έξι ασίστ.\nΟ Νκουνκού είναι παίκτης που μπορεί να παίξει και στην επίθεση και να δώσει ανάσες στον Μπενζεμά και φυσικά στα άκρα. Μπορεί να παίξει άνετα έχοντας χώρο μπροστά του ενώ φέτος έδειξε ότι έχει λύσεις και σε κλειστές άμυνες.\nH Λειψία προσπαθεί να ανανεώσει το συμβόλαιό του και να βάλει μια προσιτή ρήτρα τύπου Χάαλαντ στα εβδομηνταπέντε εκατομμύρια Ευρώ. Η Ρεάλ Μαδρίτης δεν είναι μόνη της στο κυνήγι του 24χρονου επιθετικού καθώς όλοι οι μεγάλοι της Αγγλιας με εξαίρεση την Σίτι ενδιαφέρονται.\nΣτα 22 του δημιούργησε μια απίστευτη αριστερή πτέρυγα στην Μίλαν μαζί με τον Τεό Ερναντεζ. Τελείωσε την Σέριε Α με έντεκα γκολ και δέκα ασίστ ενώ πήρε και τις πρώτες εμπειρίες του από Champions League.\nΔεν είναι αποδεδειγμένα σταθερός και δεν αγωνίζεται με την ίδια ευκολία και στις δύο πλευρές καθώς προτιμά να παιζει αριστερά δηλαδή εκεί που βρίσκεται ο Βίνι.\nΗ Μίλαν πάντως αυτή την στιγμή αξιώνει εκατό εκατομμύρια Ευρω για την παραχώρησή του καθώς ο πλειστηριασμός συμπεριλαμβάνει Μάντσεστερ Γιουνάιτεντ και ΠΣΖ.\nΤο πλεονέκτημα της Ρεάλ Μαδρίτης είναι ο ατζέντης του Ζόρζε Μέντες ο οποίος έχει εξαιρετικές σχέσεις με τους μαδριλένους έχοντας κλείσει μεγάλα deal για τους Κριστιάνο Ρονάλντο, Ζοζέ Μουρίνιο και Πέπε με την βασίλισσα της Ευρώπης.\nΜε τις εμφανισεις του φέτος στο Champions League με την φανέλα της Μπενφίκα ο Ντάργουιν Νούνιες κίνησε το ενδιαφερον πολλών συλλόγων στην Ευρώπη.\nO 22χρονος Ουρουγουανός πρώην φορ της Πενιαρόλ και της Αλμερία πέτυχε 34 γκολ φέτος σε όλες τις διοργανώσεις κάνοντας άλμα από τα 13 γκολ πέρσι. Τα έξι από αυτά ήταν στο Champions League όπου έδειξε ότι είναι μεγαλο πρόβλημα για οποιαδήποτε άμυνα.\nΟι διοικούντες της Ρεάλ Μαδρίτης θέλουν αρκετά τον Ουρουγουανό αν και το στυλ του δεν φαίνεται να ταιριάζει με τα θέλω του Αντσελότι. Το καλό είναι πως για την ώρα οι Πορτογάλοι, ομάδα που παραδοσιακά πουλάει, αρνηθηκαν την πρώτη πρόταση που έφτασε από την Μάντσεστερ Γιουνάιτεντ.


Πόσο προστατεύουν τα εμβόλια Pfizer και AstraZeneca από τη μετάλλαξη Δέλτα • Η Άποψη\n"Αναμένεται να επικρατήσει η μετάλλαξη Δέλτα", τονίζουν οι ειδικοί\nΑπό Λ.Κ.Κ.\t 15:56 - 25/07/2021\nΗ ραγδαία ταχύτητα με τη οποία γίνεται η διασπορά της μετάλλαξης Δέλτα του κορωνοϊού έχει σπείρει τον πανικό στους ειδικούς με αποτέλεσμα να γίνονται συνεχώς προσπάθειες να περιορίσουν την εξάπλωση του.\nΚλινική μελέτη διενεργήθηκε στα εμβόλια AstraZeneca και Pfizer για να εξεταστεί η αποτελεσματικότητα τους ενάντια στις μεταλλάξεις Δέλτα και Άλφα.\nΗ αποτελεσματικότητα ύστερα από μία δόση κάποιου από τα δύο εμβόλια ήταν 30,7% έναντι στο δέλτα στέλεχος και 48,7% για το στέλεχος άλφα, με παρόμοια αποτελεσματικότητα και για τα δύο εμβόλια.\nΈπειτα από δύο δόσεις του εμβολίου της εταιρείας Pfizer, η αποτελεσματικότητα ήταν 93,7% για το στέλεχος άλφα, και 88% για το στέλεχος δέλτα.\nΜετά τις δύο δόσεις του εμβολίου της εταιρείας AstraZeneca, η αποτελεσματικότητα ήταν 74,5% για το στέλεχος άλφα και 67% για το στέλεχος δέλτα.\nΣυμπερασματικά, αναφέρουν οι καθηγητές του ΕΚΠΑ, η αποτελεσματικότητα των εμβολίων μετά από δύο δόσεις και την ολοκλήρωση του εμβολιασμού, είναι μεγάλη ενάντια στη συμπωματική νόσο COVID-19, ακόμα και με το νέο, πιο μολυσματικό στέλεχος δέλτα.


Νέα στοιχεία για τον ιερέα που προφυλακίστηκε το καλοκαίρι για βιασμό και πορνογραφία ανηλίκων - iRafina\nΣτο Αστυνομικό Μέγαρο του Αγρινίου κρατείται από χθες, Παρασκευή (21/1) ο 50χρονος ιερέας που τον Ιούνιο του 2021 προφυλακίστηκε μετά από μήνυση που υποβλήθηκε και την ποινική δίωξη που ασκήθηκε σε βάρος του για βιασμό ανηλίκου, ασέλγεια και πορνογραφία ανηλίκων.\nΗ υπόθεση είχε σοκάρει το πανελλήνιο, μετά και τις αποκαλύψεις για το ιδιότυπο «κοινόβιο» που είχε δημιουργήσει ο κληρικός στην οικία του στο Αγρίνιο, με την σύζυγο και τα παιδιά του, καθώς και δυο ακόμη διαζευγμένες γυναίκες με τα παιδιά τους.\nΣύμφωνα με το agriniopress.gr, υπάρχουν νέα στοιχεία σε βάρος του, από τις έρευνες της Δίωξης Ηλεκτρονικού Εγκλήματος (ΔΗΕ ) σε κινητά, υπολογιστές, κάρτες κλπ ηλεκτρονικά αρχεία που κατασχέθηκαν κατά τις έρευνες της Αστυνομίας και που φέρεται να ανήκουν στον κατηγορούμενο.\nΤο πόρισμα της ΔΗΕ φέρεται να είναι επιβαρυντικό για τον ιερέα, που ήδη αντιμετωπίζει βαρύτατες κατηγορίες. Το υλικό, σύμφωνα πάντα με το τοπικό μέσο, ενισχύει την κατηγορία ότι για αρκετό χρονικό διάστημα υπήρξε σεξουαλική κακοποίηση – εκμετάλλευση ανήλικων κοριτσιών, που οι μητέρες τους, είχαν εμπιστευτεί στα χέρια του.\nΤο Ιούνιο, η υπεράσπιση του κληρικού, είχε κάνει λόγο για «στημένη δικογραφία» και ότι δεν στοιχειοθετείται από πουθενά το αδίκημα της παιδικής πορνογραφίας, με βάση το υλικό που βρέθηκε. Παράλληλα, κατήγγειλε προσπάθεια αλλοίωσης των πραγματικών περιστατικών. Η προσαγωγή του τότε, είχε προκαλέσει το ενδιαφέρον δεκάδων πολιτών που είχαν συγκεντρωθεί έξω από τα δικαστήρια, για να συμπαρασταθούν στις δυο αδελφές που κατήγγειλαν και μήνυσαν τον 50χρονο.


“Αποκλεισμένες” από την ελονοσία οι αιμοδοσίες στη Β. Ελλάδα – ‘Εκκληση για αίμα κάνουν οι θαλασσαιμικοί | NiceMagazine.Gr\nΑρχική ΥΓΕΙΑ-ΔΙΑΤΡΟΦΗ-ΕΡΕΥΝΑ “Αποκλεισμένες” από την ελονοσία οι αιμοδοσίες στη Β. Ελλάδα – ‘Εκκληση για...\nΗ φετινή πρόσθετη επιβάρυνση στις μεταγγίσεις προέκυψε και εξαιτίας της εμφάνισης κρουσμάτων ελονοσίας στη Βόρειο Ελλάδα και συγκεκριμένα στους Δήμους Διαβατών, Σίνδου, Ευόσμου, Κορδελιού και άλλων περιοχών της Δυτικής Θεσσαλονίκης. Το (τότε ΚΕΕΛΠΝΟ) σήμερα ΕΟΔΥ αναγκάστηκε να λάβει προληπτικά μέτρα για την αποφυγή μετάδοσης της νόσου της ελονοσίας, η οποία διαδίδεται με το τσίμπημα μολυσμένου κουνουπιού. Ετσι, στις 24 Δεκεμβρίου 2018, αποφασίστηκε ο αποκλεισμός από την αιμοδοσία ατόμων που ζουν και εργάζονται στις επηρεαζόμενες περιοχές.\nΜόνο από την περιοχή του Ευόσμου, η οποία έχει υψηλό δείκτη αιμοδοσίας εξαιρέθηκαν περίπου 3.000 αιμοδότες, λέει η αντιπρόεδρος της Ελληνικής Εταιρείας Αιμοδοσίας κα. Ιωάννα Μυρίλλα:\nΟ μέχρι σήμερα έλεγχος του αίματος, δεν καλύπτει την ανίχνευση του πλασμώδιου της ελονοσίας. Ετσι, για τον περιορισμό των κινδύνων της μετάδοσης κατά την μετάγγιση και για να μην αποκλείονται εθελοντές αιμοδότες από την αιμοδοσία, το Εθνικό Κέντρο Αιμοδοσίας (ΕΚΕΑ) έχει αποφασίσει την προμήθεια ειδικών αντιδραστηρίων για τον έλεγχο του αίματος. Απόφαση, που όμως, έχει καθυστερήσει.\nΠροβλήματα αντιμετωπίζουν και οι θαλασσαιμικοί της Αθήνας και συγκεκριμένα όσοι κάνουν μετάγγιση στο Λαϊκό νοσοκομείο. Οι 6 από τους περίπου 100 ασθενείς της Μονάδας Μεσογειακής Αναιμίας δεν έχουν κάνει μετάγγιση αίματος εδώ και τρεις εβδομάδες.\nΤο πρόβλημα με την Αιμοδοσία του Λαϊκού νοσοκομείου είναι παλιό, υποστηρίζει η αντιπρόεδρος της Ομοσπονδίας: “Αυτό το πρόβλημα είναι διαχρονικό, δεν είναι καινούργιο. Συμβαίνει από τότε που χτίστηκε το Λαϊκό και κάθε λίγο και λιγάκι έχουμε 30 αναβολές μεταγγίσεων ή ακόμα και 60 αναβολές. Φτάσαμε μέχρι και 2 μήνες αναβολές. Δεν ξέρω πως θα λυθεί. Εγώ νομίζω ότι πρέπει να κλείσει αυτή τη η μονάδα και να φύγουν οι ασθενείς από εκεί. Υπάρχουν σοβαρές ευθύνες και για τους αντίστοιχους διευθυντές των τμημάτων.\nΠροηγούμενο άρθροΜε τη Lauren Abraham δεν ξεκολλάς από την οθόνη\nΕπόμενο άρθροΞεχωριστές εμπειρίες στον Άγιο Νικόλαο της Κρήτης


Ξενοδοχεία σε: Ζόμερχαουζεν\nΖόμερχαουζεν - Ξενοδοχεία\nΖόμερχαουζεν: Κορυφαία σημεία ενδιαφέροντος\nSchloss SommerhausenΕνώ βρίσκεστε στην περιοχή, μη χάσετε την ευκαιρία να εξερευνήσετε αυτό το σημείο ενδιαφέροντος: Schloss Sommerhausen, απέχει 0,9 χλμ. από το κέντρο (Ζόμερχαουζεν).\nΠάρκο Ζώων Tierpark SommerhausenΑν λατρεύετε τα ζώα, μπορείτε να επισκεφτείτε έναν ζωολογικό κήπο (Πάρκο Ζώων Tierpark Sommerhausen) που βρίσκεται σε απόσταση 0,9 χλμ. από το κέντρο (Ζόμερχαουζεν). Αν επιθυμείτε να εξερευνήσετε ορισμένα από τα πάρκα εδώ (Ζόμερχαουζεν), επισκεφτείτε το ακόλουθο μέρος: Βοτανικός κήπος.\nΜάθετε περισσότερα για: Ζόμερχαουζεν\nΖόμερχαουζεν: Εξερευνήστε την πόλη\nΖόμερχαουζεν: Πώς είναι αυτό το μέρος;\nΖόμερχαουζεν: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Ζόμερχαουζεν) θα βρείτε καταλύματα που ικανοποιούν τις ανάγκες όλων των ταξιδιωτών. Ζόμερχαουζεν: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Ζόμερχαουζεν), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Ζόμερχαουζεν) είναι εδώ με την εγγύηση χαμηλότερης τιμής μας.\nΖόμερχαουζεν: Ποια είναι τα καλύτερα μέρη για τη διαμονή σας εδώ;\nΖόμερχαουζεν - Οι κορυφαίες επιλογές ξενοδοχείων:\nΞενοδοχείο στο κέντρο της πόλης, σε κοντινή απόσταση από: Πάρκο Ζώων Tierpark Sommerhausen\nΞενώνας 3 αστέρων με οινοποιείο (Ζόμερχαουζεν)\nΖόμερχαουζεν: Τι να δείτε και να κάνετε\nΖόμερχαουζεν: Τι μπορείτε να δείτε στη γύρω περιοχή;\n• Πάρκο Ζώων Tierpark Sommerhausen (0,9 χλμ. από το κέντρο της πόλης)\n• Μέγαρο Wuerzburg (12,8 χλμ. από το κέντρο της πόλης)\n• Εκκλησία St. Andreas (4,1 χλμ. από το κέντρο της πόλης)\n• Νέο Δημαρχείο (4,2 χλμ. από το κέντρο της πόλης)\n• Φαρμακείο St. Georgs-Apotheke (9,9 χλμ. από το κέντρο της πόλης)\nΖόμερχαουζεν: Τι μπορείτε να κάνετε στη γύρω περιοχή;\n• Μουσείο Kolonialmuseum Linke (14,2 χλμ. από το κέντρο της πόλης)\n• Μουσείο Παραδοσιακών Κουστουμιών (4 χλμ. από το κέντρο της πόλης)\n• Μουσείο Martin von Wagner (12,8 χλμ. από το κέντρο της πόλης)\n• Θησαυροφυλάκια του Καθεδρικού του Βίρτσμπουργκ (13,1 χλμ. από το κέντρο της πόλης)\n• Μουσείο Museum am Dom (13,2 χλμ. από το κέντρο της πόλης)\n>Ζόμερχαουζεν: Ποια είναι η καλύτερη περίοδος για να επισκεφτείτε αυτό το μέρος;


ΠΡΟΣΚΛΗΣΗ ΣΥΓΚΛΗΣΗΣ ΕΚΤΑΚΤΗΣ ΣΥΝΕΔΡΙΑΣΗΣ ΔΗΜ. ΣΥΜΒΟΥΛΙΟΥ ΣΤΙΣ 1.12.2020\n30/11/2020 Ανακοινώσεις, Προσκλήσεις Δ.Σ.\nΠΡΟΣΚΛΗΣΗ ΣΕ ΤΑΚΤΙΚΗ ΣΥΝΕΔΡΙΑΣΗ ΔΗΜ. ΣΥΜΒΟΥΛΙΟΥ ΤΕΤΑΡΤΗ 4.11.2020\n30/10/2020 Ανακοινώσεις, Προσκλήσεις Δ.Σ.\nΠΡΟΣΚΛΗΣΗ ΣΕ ΕΙΔΙΚΗ ΣΥΝΕΔΡΙΑΣΗ ΔΗΜ. ΣΥΜΒΟΥΛΙΟΥ ΤΕΤΑΡΤΗ 4-11-2020\nΣΥΓΚΛΗΣΗ ΔΗΜΟΤΙΚΟΥ ΣΥΜΒΟΥΛΙΟΥ ΚΑΣΣΑΝΔΡΑΣ ΣΕ ΕΚΤΑΚΤΗ ΔΙΑ ΠΕΡΙΦΟΡΑΣ ΣΥΝΕΔΡΙΑΣΗ\n27/10/2020 Ανακοινώσεις, Προσκλήσεις Δ.Σ.\nΠΡΟΣΚΛΗΣΗ ΣΥΓΚΛΗΣΗΣ ΔΗΜΟΤΙΚΟΥ ΣΥΜΒΟΥΛΙΟΥ ΚΑΣΣΑΝΔΡΑΣ ΣΕ ΔΙΑ ΠΕΡΙΦΟΡΑΣ ΣΥΝΕΔΡΙΑΣΗ\n23/10/2020 Ανακοινώσεις, Προσκλήσεις Δ.Σ.\nΠΡΟΣΚΛΗΣΗ ΔΗΜΟΤΙΚΟΥ ΣΥΜΒΟΥΛΙΟΥ ΣΕ ΕΚΤΑΚΤΗ ΣΥΝΕΔΡΙΑΣΗ ΔΙΑ ΠΕΡΙΦΟΡΑΣ\n28/09/2020 Ανακοινώσεις, Προσκλήσεις Δ.Σ.\nΠΡΟΣΚΛΗΣΗ ΣΥΓΚΛΗΣΗΣ ΔΗΜΟΤΙΚΟΥ ΣΥΜΒΟΥΛΙΟΥ ΣΕ ΣΥΝΕΔΡΙΑΣΗ ΤΗΝ ΤΕΤΑΡΤΗ 16.9.2020\n11/09/2020 Ανακοινώσεις, Προσκλήσεις Δ.Σ.\nΠΡΟΣΚΛΗΣΗ ΣΕ ΣΥΝΕΔΡΙΑΣΗ ΔΗΜΟΤΙΚΟΥ ΣΥΜΒΟΥΛΙΙΟΥ ΜΕ ΤΗΛΕΔΙΑΣΚΕΨΗ ΤΗΝ ΠΕΜΠΤΗ 27.8.2020\n21/08/2020 Δελτία Τύπου, Προσκλήσεις Δ.Σ.\nΠΡΟΣΚΛΗΣΗ ΣΕ ΣΥΝΕΔΡΙΑΣΗ ΔΗΜΟΤΙΚΟΥ ΣΥΜΒΟΥΛΙΟΥ ΤΗΝ ΤΕΤΑΡΤΗ 19.8.2020\n12/08/2020 Δελτία Τύπου, Προσκλήσεις Δ.Σ.\nΠΡΟΣΚΛΗΣΗ ΣΥΓΚΛΗΣΗΣ ΔΗΜΟΤΙΚΟΥ ΣΥΜΒΟΥΛΙΟΥ ΣΕ ΣΥΝΕΔΡΙΑΣΗ ΤΗΝ ΤΡΙΤΗ 28.7.2020\n24/07/2020 Ανακοινώσεις, Προσκλήσεις Δ.Σ.\nΠΡΟΣΚΛΗΣΗ ΣΕ ΣΥΝΕΔΡΙΑΣΗ ΔΗΜΟΤΙΚΟΥ ΣΥΜΒΟΥΛΙΟΥ ΤΗΝ ΤΡΙΤΗ 23.6.2020 ΚΕΚΛΕΙΣΜΕΝΩΝ ΤΩΝ ΘΥΡΩΝ\n19/06/2020 Ανακοινώσεις, Προσκλήσεις Δ.Σ.\nΠΡΟΣΚΛΗΣΗ ΔΗΜΟΤΙΚΟΥ ΣΥΜΒΟΥΛΙΟΥ ΣΕ ΕΚΤΑΚΤΗ ΔΙΑ ΠΕΡΙΦΟΡΑΣ ΣΥΝΕΔΡΙΑΣΗ ΤΗΝ ΤΕΤΑΡΤΗ 17.6.2020\n16/06/2020 Ανακοινώσεις, Προσκλήσεις Δ.Σ.\nΠΡΟΣΚΛΗΣΗ ΔΗΜΟΤΙΚΟΥ ΣΥΜΒΟΥΛΙΟΥ ΓΙΑ ΤΑΚΤΙΚΗ ΔΙΑ ΠΕΡΙΦΟΡΑΣ ΣΥΝΕΔΡΙΑΣΗ ΤΗΝ ΤΕΤΑΡΤΗ 3.6.2020\n29/05/2020 Ανακοινώσεις, Προσκλήσεις Δ.Σ.\nΚΑΘΟΡΙΣΜΟΣ ΘΕΣΕΩΝ ΣΤΑΣΗΣ/ΣΤΑΘΜΕΥΣΗΣ & ΑΥΤΟΕΠΙΒΙΒΑΣΗΣ ΓΙΑ ΤΑ ΕΔΧ-ΤΑΞΙ ΑΥΤΟΚΙΝΗΤΑ ΜΕΤΑ ΤΟ ΥΠ’ ΑΡ. 8654/19 ΕΓΓΡΑΦΟ ΤΗΣ ΑΔΜΘ\nΠΡΟΣΚΛΗΣΗ ΣΕ ΣΥΝΕΔΡΙΑΣΗ ΔΙΑ ΠΕΡΙΦΟΡΑΣ ΔΗΜΟΤΙΚΟΥ ΣΥΜΒΟΥΛΙΟΥ ΤΗΝ ΤΕΤΑΡΤΗ 13.5.2020\n08/05/2020 Δελτία Τύπου, Προσκλήσεις Δ.Σ.


Πώς θα πληρώσουν έως και 41% "μπλοκάκια", μέλη Δ.Σ., εργοδότες\nΚυριακή, 12 Φεβρουαρίου 2017 18:44\nΣε μία χωρίς προηγούμενο αναστάτωση οδηγεί τους επαγγελματίες, τους αυταπασχολούμενους και τα "μπλοκάκια" η κυβέρνηση, με την επιλογή της να επιβάλλει ασφαλιστικές εισφορές επί του εισοδήματος που δήλωσαν το 2015......\nΗ αναστάτωση αυτή μεγαλώνει καθώς πλησιάζει η έσχατη μέρα καταβολής της πρώτης μηνιαίας δόσης των χαρατσιών (28/2/2017) και η μεγάλη πλειοψηφία των υπόχρεων δεν έχει καν λάβει το ειδοποιητήριο από τον Ενιαίο Φορέα Κοινωνικής Ασφάλισης (ΕΦΚΑ), το οποίο θα αναγράφει το ποσό το οποίο πρέπει να καταβληθεί.\nΗ κατάσταση αυτή έχει προκαλέσει γιγάντια σύγχυση στα λογιστήρια των επιχειρήσεων που απασχολούν εργαζόμενους με μπλοκάκι.\nΗ προσπάθεια της κυβέρνησης να εφαρμόσει αυτό το εξοντωτικό χαράτσι με τις ελάχιστες δυνατές πολιτικές αντιδράσεις από τους υπόχρεους, έχει οδηγήσει στη διαμόρφωση εννιά "διαφορετικών ταχυτήτων".\nΈτσι, όμως, έχει εντείνει στον πιο ακραίο βαθμό τη αναταραχή σε όλους τους εμπλεκομένους (αυταπασχολούμενους ή μισθωτούς και στους εργοδότες τους) και προπαντός σε όσους αμείβονται με "μπλοκάκι".\nΠαράλληλα, αυτή η πολιτική, αλλά και η μέχρι τώρα διαχείρισή της αποτελεί πλέον μία "βόμβα" τόσο στον προϋπολογισμό του Ενιαίου Φορέα Κοινωνικής Ασφάλισης (ΕΦΚΑ), όσο και του κράτους. Και αυτό γιατί απειλούνται με κατάρρευση τα έσοδα από τις εισφορές των επαγγελματιών και των "μπλοκάκηδων" τους επόμενους 1-2 μήνες.\nΟι διαφορετικές αυτές "ταχύτητες" στον υπολογισμό των εισφορών των αυταπασχολούμενων έχουν μπει στο στόχαστρο του ΔΝΤ, καθώς στην τελευταία έκθεσή του για την Ελλάδα ζητά την "κατάργηση των εξαιρέσεων"\nΠρος το παρόν, πάντως, και ενώ πλησιάζει το deadline της καταβολής της πρώτης μηνιαίας δόσης του χαρατσιού (28/2), οι ελάχιστες νέες εισφορές ξεκινούν από το 9,22% και φτάνουν ακόμα και το 41% επί του εισοδήματος τους.\n- Τα "μπλοκάκια" με 1 ή 2 εργοδότες πρέπει να καταβάλλουν εισφορές τουλάχιστον 9,22%.\n- Τα "μπλοκάκια" με 3 και πάνω εργοδότες θα καταβάλλουν εισφορές 26,9% για τις αμοιβές που λαμβάνουν από τον 3ο, 4ο κ.ο.κ. εργοδότη τους.\n- Οι ιδιοκτήτες επιχειρήσεων θα καταβάλλουν εισφορές 26,9% επί των κερδών τους.\n- Οι μέτοχοι εταιρειών θα καταβάλλουν εισφορές 26,9% επί του μεριδίου τους επί των κερδών της εταιρείας.\n- Οι επιστήμονες (π.χ., μηχανικοί, γιατροί, δικηγόροι κ.λπ.) με πάνω από 5 έτη ασφάλισης και εισόδημα 7.000 ευρώ-58.000 ευρώ ετησίως θα καταβάλλουν εισφορές από 18,95% έως 36%.\n- Οι επιστήμονες με πάνω από 5 έτη ασφάλισης και ετήσιο εισόδημα άνω των 58.000 ευρώ θα καταβάλλουν εισφορές 37,9%.\n- Οι νέοι επιστήμονες με έως 5 έτη ασφάλισης θα καταβάλλουν εισφορές από 31,9% έως 34,9%.\n- Για τα μέλη Διοικητικών Συμβουλίων των Ανωνύμων Εταιρειών ή των Αγροτικών Συνεταιρισμών οι εισφορές φτάνουν το 34% επί των μηνιαίων αμοιβών τους.\n- Για τις μηνιαίες αμοιβές διευθυντικών στελεχών των εταιρειών θα πρέπει να καταβληθούν εισφορές που ξεκινούν από το 34% και φτάνουν στο 41%.\n1. "Μπλοκάκι" με 1 ή 2 εργοδότες\n- Για το "μπλοκάκι" με 1 ή 2 εργοδότες θα καταβάλλει μαζί με τους εργοδότες του εισφορές 27,1%.\nΛογιστής αμείβεται με "μπλοκάκι" από 2 διαφορετικούς εργοδότες με 10.000 ευρώ από καθέναν από αυτούς.\nΓια την αμοιβή 10.000 ευρώ από τον εργοδότη Α, θα καταβληθούν από εργαζόμενο και εργοδότη συνολικές εισφορές 27,1%, δηλαδή 2.710 ευρώ ετησίως ή 225 ευρώ/μήνα.\nΓια την αμοιβή 10.000 ευρώ από τον εργοδότη Β θα καταβληθούν οι ίδιες με τις παραπάνω εισφορές.\nΠωλητής είναι μισθωτός σε μία εταιρεία Α και κόβει "μπλοκάκι" για την εταιρεία Β.\nΑπό την εταιρεία Α εισπράττει με μισθολόγιο 10.000 ευρώ ετησίως. Για τις αποδοχές αυτές καταβάλλονται εισφορές όπως μέχρι 31/12/2016.\nΑπό το "μπλοκάκι" στην εταιρεία Β εισπράττει 8.000 ευρώ.\nΓια το "μπλοκάκι" από την εταιρεία Β θα καταβληθούν από εργαζόμενο και εργοδότη εισφορές 27,1%, δηλαδή 2.168 ευρώ ετησίως ή 180 ευρώ/μήνα.\nΣύμβουλος επιχείρησης είναι μισθωτός σε μία εταιρεία Α και παράλληλα κόβει και "μπλοκάκι" σε άλλη εταιρεία Β. Ωστόσο, ο εργοδότης Β δεν δέχεται να καταβάλλει τις εισφορές του για το "μπλοκάκι". Από την εταιρεία Α αμείβεται με μισθολόγιο με 10.000 ευρώ (για τα οποία συνεχίζονται να καταβάλλονται εισφορές όπως μέχρι 31/12/2016) .\nΑπό το "μπλοκάκι" στην εταιρεία Β εισπράττει 8.000 ευρώ. Ωστόσο, η εταιρεία Β αρνείται να καταβάλλει τις εργοδοτικές εισφορές(17,88% επί συνόλου 27,1%). Ο εργαζόμενος ενημερώνει σχετικά τον ΕΦΚΑ και καταβάλλει εισφορές 9,22% επί των 8.000 ευρώ, δηλαδή θα καταβάλλει κάθε μήνα (για όσο διάστημα βρίσκεται σε εκκρεμότητα η συμφωνία με τον εργοδότη του) 9,22% x 1/12 x 8.000 ευρώ, δηλαδή 61 ευρώ.\nΛογιστής με "μπλοκάκι" σε έναν εργοδότη με ετήσιες απολαβές 9.000 ευρώ. Ο εργοδότης αρνείται να καταβάλλει το μερίδιο των εισφορών του (17,88% επί συνόλου 27,1%), αλλά ο εργαζόμενος δεν ενημερώνει σχετικά τον ΕΦΚΑ.\nΟ λογιστής θα καταβάλλει κάθε μήνα, για όσο διάστημα δεν ενημερώνει τον ΕΦΚΑ για την άρνηση του εργοδότη του να πληρώσει το μερίδιο των εισφορών του εργαζομένου, εισφορές 26,9% x 1/12 x 9.000 ευρώ, δηλαδή 201 ευρώ/μήνα.\n2. "Μπλοκάκι" από 3 και πάνω εργοδότες\n- Για τους 2 πρώτες εργοδότες καταβάλλονται από εργαζομένους-εργοδότες εισφορές 27,1%. Για τις αμοιβές από τον τρίτο εργοδότη επιβάλλονται εισφορές 26,9% στον εργαζόμενο.\nΣύμβουλος επιχείρησης κόβει 3 διαφορετικά "μπλοκάκια" σε 3 αντίστοιχους εργοδότες. Για καθένα από τους 2 πρώτους εργοδότες λαμβάνει αμοιβή 8.000 ευρώ ετησίως. Έτσι, θα καταβληθούν συνολικές εισφορές για καθεμία από τις δύο παραπάνω αμοιβές ύψους 27,1% και έτσι θα πληρωθούν 2.168 ευρώ για κάθε ετήσια αμοιβή\nΑπό τον τρίτο εργοδότη, ο λογιστής εισπράττει 6.000 ευρώ ετησίως. Θα καταβάλλει ο ίδιος ο εργαζόμενος εισφορές 26,9% επί της ελάχιστης βάσης υπολογισμού η οποία ανέρχεται στα 7.032 ευρώ.\n3. Μονο-ιδιοκτήτες εταιρειών\n– Εισφορές 26,9% επί των καθαρών εσόδων τους\nΜονο-ιδιοκτήτης επιχείρησης με καθαρά έσοδα 30.000 ευρώ.\nΘα καταβάλλει εισφορές 26,9% x 1/12 x 30.000 ευρώ, δηλαδή 672 ευρώ/μήνα συν 10 ευρώ για τον ΟΑΕΔ και 8.190 ευρώ ετησίως.\n4. Μέλοι εταιρειών\nΕισφορές 26,9% επί του μεριδίου τους στα κέρδη της εταιρείας\nΜέλος εταιρείας με ποσοστό 20%. Η εταιρεία δήλωσε κέρδη 100.000 ευρώ. Το μέλος του παραδείγματος δικαιούται ποσοστό 20% επί των κερδών της εταιρείας, δηλαδή 20.000 ευρώ.\nΘα καταβάλλει εισφορές 26.9% x 1/12 x 20.000 ευρώ, δηλαδή 448 ευρώ/μήνα συν 10 ευρώ εισφορά για τον ΟΑΕΔ. Συνολικά, δηλαδή, 458 ευρώ/μήνα και 5.500 ευρώ σε ετήσια βάση.\n5. Επιστήμονες με πάνω από 5 έτη ασφάλισης και εισόδημα 7.000-58.000 ευρώ\nΔικαιούνται έκπτωση 5% έως 50% στο σύνολο των εισφορών τους.\nΔικηγόρος με ετήσιο καθαρό εισόδημα 41.500 ευρώ.\nΘα καταβάλλει εισφορές 37,9% για κύρια σύνταξη (20%), ΕΟΠΥΥ (6,9%), επικουρική (7%) και εφάπαξ (4%) με έκπτωση 21% επί των 41.500 ευρώ.\nΣυνεπώς θα καταβάλλει (μετά την έκπτωση) εισφορές συνολικού ύψους 29,9% x 1/12 x 41.500, δηλαδή 1.034 ευρώ/μήνα και 12.408 ευρώ σε ετήσια βάση.\n6. Επιστήμονες με πάνω από 5 έτη ασφάλισης και εισόδημα άνω των 58.000 ευρώ\n- Δεν δικαιούνται καμία έκπτωση και καταβάλλουν εισφορές έως 37,9%.\nΔικηγόρος με ετήσιο καθαρό εισόδημα 60.000 ευρώ. Θα καταβάλλει εισφορές 37,9% x 1/12 x 60.000 ευρώ, δηλαδή 1.895 ευρώ/μήνα και 22.740 ευρώ ετησίως.\n7. Επιστήμονες με κάτω από 5 έτη ασφάλισης\nΕισφορά κύριας σύνταξης 14% -17% και όλες οι άλλες εισφορές στο επίπεδο που ισχύουν για τους επιστήμονες με πάνω από 5 έτη ασφάλισης.\nΜηχανικός δήλωσε στον πρώτο χρόνο ασφάλισής του 8.000 ευρώ.\nΘα καταβάλλει, για τον κλάδο κύριας σύνταξής του, εισφορά 14% x 1/12 x 8.000 ευρώ, δηλαδή 93 ευρώ/μήνα ή 1.120 ευρώ ετησίως. Για τον ΕΟΠΥΥ, την επικουρική σύνταξη και τον κλάδο εφάπαξ θα καταβάλλει συνολικά κάθε μήνα εισφορές 17,9% x 1/12 x 8.000 ευρώ, δηλαδή 119 ευρώ/μήνα και 1.432 ευρώ σε ετήσια βάση.\nΣυνολικά, δηλαδή, θα καταβάλλει εισφορές 212 ευρώ/μήνα και 2.544 ευρώ.\n8. Μέλη Δ.Σ. των Α.Ε.\n- Καταβάλλονται εισφορές έως 34,1%\nΜέλος Διοικητικού Συμβουλίου Ανώνυμης Εταιρείας λαμβάνει μισθό 25.000 ευρώ ετησίως.\nΘα καταβληθούν από τον ίδιο και τον εργοδότη του εισφορές:\n- 20% για την κύρια ασφάλιση\n- 7,1% για την υγειονομική περίθαλψη\n- 7% για επικουρική ασφάλιση\nΣυνολικά, δηλαδή, κάθε μήνα, θα καταβληθούν εισφορές 34,1% x 1/12 x 25.000 ευρώ ή αλλιώς 710 ευρώ/μήνα και 8.520 ευρώ σε ετήσια βάση.\n9. Διευθυντές, γενικοί διευθυντές, διοικητές εταιρειών\n- Καταβάλλονται εισφορές 41% επί των αμοιβών τους\nΓενικός διευθυντής εταιρείας λαμβάνει αμοιβές 30.000 ευρώ.\nΓια τις αμοιβές του θα καταβληθούν εισφορές:\n- 20% για την κύρια σύνταξη\n- 7% για την επικουρική ασφάλιση\n- 6,9% για τον ΟΑΕΔ-ΟΕΕ-ΟΕΚ\nΣυνολικά, δηλαδή, θα καταβληθούν μηνιαίως εισφορές 41% x 1/12 x 30.000 ευρώ ή αλλιώς 1.025 ευρώ/μήνα ή 12.300 ευρώ ετησίως.\nΠηγή:capital-*Αναδημοσίευση από το "Κεφάλαιο" που κυκλοφορεί\nΠερισσότερα σε αυτή την κατηγορία: « Τριπλή έφοδος στους επαγγελματίες -το χαράτσι φέρνει κατασχετήρια\tΠοιοι δικαιούνται σύνταξη από τα 58 με τα νέα όρια ηλικίας »


omogeneiakoskomvos.net - ΓΙΩΡΓΟΣ ΣΤΑΘΑΚΗΣ:Η ΔΕΗ ΘΑ ΕΞΕΛΘΕΙ ΠΙΟ ΙΣΧΥΡΗ ΕΠΙΧΕΙΡΗΜΑΤΙΚΑ ΚΑΙ ΧΡΗΜΑΤΟΠΙΣΤΩΤΙΚΑ ΜΕΤΑ ΤΗΝ ΟΛΟΚΛΗΡΩΣΗ ΤΩΝ ΔΙΑΡΘΡΩΤΙΚΩΝ ΜΕΤΡΩΝ ΓΙΑ ΤΟΥΣ ΕΛΛΗΝΙΚΟΥΣ ΛΙΓΝΙΤΕΣ, ΔΙΑΤΗΡΩΝΤΑΣ ΤΗΝ ΚΑΘΟΛΙΚΗ ΣΧΕΣΗ ΤΗΣ ΜΕ ΤΑ ΥΔΡΟΗΛΕΚΤΡΙΚΑ.\nΓΙΩΡΓΟΣ ΣΤΑΘΑΚΗΣ:Η ΔΕΗ ΘΑ ΕΞΕΛΘΕΙ ΠΙΟ ΙΣΧΥΡΗ ΕΠΙΧΕΙΡΗΜΑΤΙΚΑ ΚΑΙ ΧΡΗΜΑΤΟΠΙΣΤΩΤΙΚΑ ΜΕΤΑ ΤΗΝ ΟΛΟΚΛΗΡΩΣΗ ΤΩΝ ΔΙΑΡΘΡΩΤΙΚΩΝ ΜΕΤΡΩΝ ΓΙΑ ΤΟΥΣ ΕΛΛΗΝΙΚΟΥΣ ΛΙΓΝΙΤΕΣ, ΔΙΑΤΗΡΩΝΤΑΣ ΤΗΝ ΚΑΘΟΛΙΚΗ ΣΧΕΣΗ ΤΗΣ ΜΕ ΤΑ ΥΔΡΟΗΛΕΚΤΡΙΚΑ.\nΗ ΔΕΗ θα εξέλθει πιο ισχυρή επιχειρηματικά και χρηματοπιστωτικά μετά την ολοκλήρωση των διαρθρωτικών μέτρων για τους ελληνικούς λιγνίτες, διατηρώντας την καθολική σχέση της με τα υδροηλεκτρικά.\nΑυτό υπογράμμισε ο Υπουργός Περιβάλλοντος και Ενέργειας, Γιώργος Σταθάκης, μιλώντας σήμερα στην ετήσια γενική συνέλευση των μετόχων της ΔΕΗ. Όπως ανέφερε, ως τα τέλη Ιουλίου θα έχει υποβληθεί η ελληνική πρόταση προς την Ευρωπαϊκή Επιτροπή που θα περιλαμβάνει ποιες λιγνιτικές μονάδες και ορυχεία θα διατεθούν προς παραχώρηση. Το market test θα πραγματοποιηθεί τον Σεπτέμβριο. Ο κ. Σταθάκης εξέφρασε την αισιοδοξία του για την προσέλκυση επενδυτικού ενδιαφέροντος τόσο από την Ελλάδα, όσο και από την Ευρώπη και τρίτες χώρες.\nΟ τομέας της ενέργειας αλλάζει στην Ευρώπη και σε παγκόσμιο επίπεδο. Η έμφαση πλέον είναι στην από-ανθρακοποίηση, την αντιμετώπιση της κλιματικής αλλαγής, την ενεργειακή ασφάλεια, τη διαφοροποίηση των πηγών εφοδιασμού και τη μείωση του κόστους ενέργειας για τους τελικούς καταναλωτές. Όλα αυτά θα υλοποιηθούν με την ολοκλήρωση της ενιαίας εσωτερικής αγοράς και τη διασύνδεση των κρατών-μελών. Η Ελλάδα, τόνισε ο Υπουργός, δεν είναι αποκομμένο «νησί» μέσα στο ευρωπαϊκό ενεργειακό περιβάλλον που οικοδομείται. Σχεδιάζει βήμα-βήμα την Εθνική Ενεργειακή Στρατηγική της, που θα υποβληθεί στην Κομισιόν ως τα τέλη του έτους. Παράλληλα, έχει ολοκληρωθεί ο ιδιοκτησιακός διαχωρισμός του ΑΔΜΗΕ, με κερδισμένους και τους μετόχους της ΔΕΗ, ενώ ετοιμάζεται η μετάβαση στο ευρωπαϊκό μοντέλο-στόχο, το target model, από το 2018.\nΗ ΔΕΗ, κατέληξε ο Υπουργός, θα παραμείνει βασικός πυλώνας του ενεργειακού μας Συστήματος και θα είναι έτοιμη να ανταποκριθεί στα νέα δεδομένα της αγοράς, να αναπτύξει πιο έντονη εξωστρέφεια, να διευρύνει τη γκάμα των προϊόντων και υπηρεσιών της, να επενδύσει σε καινοτομίες, να πρωταγωνιστήσει στην ανάπτυξη των ΑΠΕ και να μεγιστοποιήσει τη δημιουργικότητα του ανθρώπινου δυναμικού της, που συνιστά σημαντικό ανταγωνιστικό πλεονέκτημα της.


Τα 8 βήματα για να ταΐσουμε το μωρό μας με μπιμπερό | Το μωρό μου\nΤα 8 βήματα για να ταΐσουμε το μωρό μας με μπιμπερό\nΠως να ταΐσετε τo μωρό με μπιμπερό\nΤo τάισμα με μπιμπερό μπoρεί να γίνει oπoυδήπoτε και oπoτεδήπoτε. O μπαμπάς ή η μαμά μπoρεί να κάθεται αναπαυτικά ή και να στέκεται όρθιoς/α. Κρατάτε πάντα τo μωρό ανασηκωμένo. Αν είναι ξαπλωμένo, αυξάνεται o κίνδυνoς πνιγμoύ ή λoίμωξης τoυ αυτιoύ.\n Αμέσως πριν τo τάισμα, κρατήστε τη θηλή τoυ μπιμπερό κάτω από ζεστό νερό για να τη φέρετε σε θερμoκρασία σώματoς.\n Πάρτε αγκαλιά τo μωρό. Κρατήστε τo κεφαλάκι τoυ λίγo πιo ψηλά από τo σώμα τoυ.\n Χαϊδέψτε τo μάγoυλό τoυ με το δάχτυλό σας· τo μωρό θα γυρίσει πρoς την κατεύθυνση τoυ ερεθίσματoς, με τo στόμα ανoιχτό και έτoιμo να δεχτεί τρoφή.\n Βάλτε τη θηλή στo στόμα τoυ μωρoύ. Κατευθύνετε τη θηλή έτσι ώστε να αγγίζει τoν oυρανίσκo τoυ. Τα χείλια τoυ μωρoύ θα πρέπει να είναι γυρισμένα πρoς τα έξω και όχι διπλωμένα πρoς τα μέσα.\nH ΓΝΩΜΗ ΤOΥ ΕΙΔΙΚOΥ: Πρoσπαθήστε να βάλετε τη θηλή ανασηκώνoντας ένα χείλoς τη φoρά. Σπρώξτε απαλά τo πάνω χείλoς τoυ μωρoύ πρoς τα πάνω για να βάλετε τη θηλή στo στόμα του και στη συνέχεια σπρώξτε πρoς τα κάτω και πρoς τα έξω τo κάτω χείλoς τoυ μωρoύ.\n Κρατήστε τo μπoυκάλι όρθιo. Τo γάλα θα πρέπει να γεμίζει εντελώς τη θηλή. Μη στηρίζετε πoτέ τo μπιμπερό για να φάει μόνo τoυ τo μωρό. Μπoρεί να πρoκληθεί τραυματισμός και/ή βλάβη.\nΠΡOΣOΧΗ: Πρoσπαθήστε να μη μαζευτoύν φυσαλίδες αέρα στην περιoχή της πιπίλας. Μπoρεί να πρoκαλέσoυν στo μωρό αέρια και δυσφoρία.\n Βγάλτε τo μπιμπερό απ’ τo στόμα τoυ μετά από πέντε με δέκα λεπτά. Χoνδρικά, θα πρέπει να έχoυν καταναλωθεί 60 με 90 ml.\n Βάλτε τo μωρό να ρευτεί.\n Συνεχίστε τo τάισμα μέχρι τo μωρό να έχει καταναλώσει αρκετό γάλα (περίπoυ 100 ml) ή μέχρι να χορτάσει.\nΓράφτηκε από: Εκδόσεις Αιώρα - Μωρό οδηγίες χρήσηςWebsite: https://aiora.gr\nΑπό το βιβλίο "Μωρό – Οδηγίες χρήσης" Δρ Louis Borgenicht & Joe Borgenicht, Εκδόσεις - Για την αναπαραγωγή του παρόντος έχει δοθεί έγγραφη άδεια από τις εκδόσεις για χρήση από το www.babyzone.gr. Ως εκ τούτου απαγορεύεται η μερική ή ολική αναδημοσίευση χωρίς ανάλογη προηγούμενη έγγραφή άδεια.\nΠως να χειρίζεστε ένα νεoγέννητo


Παρί: Χάνει τον Μάουρο Ικάρντι για τρεις με τέσσερις εβδομάδες '); });\nΑΛΕΞΑΝΔΡΟΣ ΤΡΙΓΚΑΣ 23.08.2021 | 17:26\nΟ Ικάρντι πιάνει τον ώμο του στο παιχνίδι με την Μπρεστ PHOTO CREDITS: © 2021 DANIEL COLE / AP IMAGES\nΟ τραυματισμός του Μάουρο Ικάρντι στον δεξί ώμο αποδείχθηκε σοβαρός αφού θα τον κρατήσει εκτός δράσης για τρεις με τέσσερις εβδομάδες, όπως ανακοίνωσε η Παρί Σεν Ζερμέν.\nΧωρίς τον Μάουρο Ικάρντι θα πορευτεί για τις επόμενες τρεις με τέσσερις εβδομάδες η Παρί Σεν Ζερμέν, αφού το πρόβλημα στον δεξί ώμο αποδείχθηκε πιο σοβαρό απ ότι είχε αρχικά εκτιμηθεί.\nΌπως ανακοίνωσε ο γαλλικός σύλλογος, ο 28χρονος επιθετικός λαβώθηκε στη διάρκεια του αγώνα με την Μπρεστ και θα υποχρεωθεί να μείνει στα "πιτς" για το προσεχές διάστημα. Όπερ και σημαίνει πως είναι εξαιρετικά αμφίβολος τουλάχιστον για την πρεμιέρα του Champions League, η οποία είναι προγραμματισμένη για την Τρίτη 14 Σεπτεμβρίου.\nTAGS ΠΑΡΙ ΣΕΝ ΖΕΡΜΕΝ CHAMPIONS LEAGUE ΓΑΛΛΙΑ


Δημοσκόπηση Politico.eu: Πάνω από 9 μονάδες προηγείται η ΝΔ του ΣΥΡΙΖΑ (κάρτες) - Τηλεόραση ΚΟΣΜΟΣ Ρόδος - TvKosmos.gr\nΑρχική Πολιτική Δημοσκόπηση Politico.eu: Πάνω από 9 μονάδες προηγείται η ΝΔ του ΣΥΡΙΖΑ (κάρτες)\nΠιο συγκεκριμένα, η διαφορά της Νέας Δημοκρατίας με τον ΣΥΡΙΖΑ βρίσκεται στις 9,3 ποσοστιαίες μονάδες, με το κόμμα της αξιωματικής αντιπολίτευσης να συγκεντρώνει ποσοστό 35,14% έναντι του ΣΥΡΙΖΑ που συγκεντρώνει ποσοστό 25,82%.\nΜε βάση την ίδια πρόβλεψη, τρίτο κόμμα στις Ευρωεκλογές θα είναι το Κίνημα Αλλαγής με 7,4%, που προηγείται με βραχεία κεφαλή της Χρυσής Αυγής (7,22%).\nΠέμπτο κόμμα θα είναι, σύμφωνα με την προβολή του Politico, το ΚΚΕ με 6,3%. Με βάση την πρόβλεψη του Politico, η Νέα Δημοκρατία θα καταλάβει εννιά έδρες στην Ευρωβουλή, έναντι επτά του ΣΥΡΙΖΑ και δύο του ΚΙΝΑΛ και της Χρυσής Αυγής. Το ΚΚΕ φαίνεται να καταλαμβάνει μία έδρα.\nΠροηγούμενο άρθρο13η σύνταξη: Ψυχρολουσία στα ΑΤΜ\nΕπόμενο άρθροΟ Έντιν Τζέκο στην Ίντερ • Tvkosmos


Bigfoot Discovery Museum (Felton, Καλιφόρνια) - Κριτικές\nFelton: Όλα τα εστιατόρια Bigfoot Discovery Museum: Εστιατόρια στην περιοχή\nFelton: Όλες οι δραστηριότητες Δραστηριότητες κοντά σε: Bigfoot Discovery Museum\nBigfoot Discovery Museum, Felton - Κριτικές\nΗνωμένες Πολιτείες Καλιφόρνια Felton Felton Αξιοθέατα Bigfoot Discovery Museum\n53 κριτικές Νο 3 από 13 στην κατηγορία δραστηριότητες για: Felton Εξειδικευμένα Μουσεία, Μουσεία 5497 Hwy. 9, Felton, CA 95018-9602+1 831-335-4478Ιστότοπος\nΣας ευχαριστούμε για τη βαθμολογία σας Η κριτική έγινε: 17 Ιουνίου 2017 TravelFamily2015, San Carlos, Καλιφόρνια\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 53 κριτικέςΕξαιρετικό30%Πολύ καλό51%Μέτριο13%Ανεπαρκές3%Πολύ κακό3%Ανοιχτό τώραΤετ - Δευ11:00 - 18:00Αναλυτικό ωράριο Ώρες λειτουργίας σήμερα: 11:00 - 18:00ΤΟΠΟΘΕΣΙΑ 5497 Hwy. 9, Felton, CA 95018-9602\nΕΠΙΚΟΙΝΩΝΙΑ Ιστότοπος +1 831-335-4478Βελτίωση αυτής της καταχώρισηςΘα προτείνατε αυτό το αξιοθέατο σε λάτρεις της ιστορίας;Ναι Όχι Άγνωστο Αυτή η δραστηριότητα θα ήταν καλή επιλογή για μια κρύα μέρα;Ναι Όχι Άγνωστο Αυτό το αξιοθέατο είναι κατάλληλο για όλες τις ηλικίες;Ναι Όχι Άγνωστο Αυτό το αξιοθέατο δίνει στους επισκέπτες μια γεύση από την τοπική κουλτούρα;Ναι Όχι Άγνωστο Αυτή η δραστηριότητα θα ήταν καλή επιλογή για μια ζεστή μέρα;Ναι Όχι Άγνωστο Θα στέλνατε έναν φίλο που αγαπά την τέχνη και την αρχιτεκτονική σε αυτό το μέρος ή τη δραστηριότητα;Ναι Όχι Άγνωστο Θα στέλνατε έναν φίλο που ψάχνει γαλήνη και ηρεμία σε αυτό το μέρος ή τη δραστηριότητα;Ναι Όχι Άγνωστο Θα στέλνατε έναν φίλο που αγαπά τη φύση και την άγρια ζωή σε αυτό το μέρος ή τη δραστηριότητα;Ναι Όχι Άγνωστο Θα στέλνατε έναν φίλο που είναι καλοφαγάς σε αυτό το μέρος ή τη δραστηριότητα;Ναι Όχι Άγνωστο Θα στέλνατε έναν φίλο που είναι φανατικός λάτρης των αγορών σε αυτό το μέρος ή τη δραστηριότητα;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (53)Βαθμολογία ταξιδιωτών Εξαιρετικό5Πολύ καλό12Μέτριο4Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (21)Αγγλικά (53)Γλώσσα Ελληνικά (21)Αγγλικά (53)Δείτε τι λένε οι ταξιδιώτες: 1 - 10 από 21 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTravelFamily2015San Carlos, Καλιφόρνια6132Η κριτική γράφτηκε 17 Ιουνίου 2017 Διασκεδαστική, μικρό μουσείοΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιShawni_and_BuckDubuque, Αϊόβα430503Η κριτική γράφτηκε 30 Απριλίου 2017 Τα αγόρια ήθελαν να σταματήσει και διαβάστε αυτό.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLibi KΣάντα Κρουζ, Καλιφόρνια21140Η κριτική γράφτηκε 19 Ιανουαρίου 2017 Φυσικά, υπάρχει ένα μεγάλο μουσείο ποδιού στο Santa Cruz!!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMary Jo SFelton, Καλιφόρνια10832Η κριτική γράφτηκε 17 Ιανουαρίου 2017 μέσω κινητής συσκευής Μια ενδιαφέρουσα αξιοθέατοΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDennis SLos Angeles, California, United States152Η κριτική γράφτηκε 25 Οκτωβρίου 2016 Τόσο διασκεδαστικές και ενδιαφέρουσες.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSteve1066Aptos, California315Η κριτική γράφτηκε 5 Σεπτεμβρίου 2016 Μόνο για τους λάτρεις του sasquatchΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχι427BeatleBobWatsonville, Καλιφόρνια31787Η κριτική γράφτηκε 11 Αυγούστου 2016 Πολύ ενδιαφέρον μέρος για να δείτεΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιhappycricketoneScotts Valley, Καλιφόρνια5Η κριτική γράφτηκε 8 Ιουλίου 2016 Διασκεδαστική!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχι127lucretiahBoulder, Κολοράντο7128Η κριτική γράφτηκε 7 Ιανουαρίου 2016 Ευχάριστο για τους λάτρεις των μεγάλων ποδιώνΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJames MΛας Βέγκας, Νέο Μεξικό24267Η κριτική γράφτηκε 2 Οκτωβρίου 2015 Μικρό σε μέγεθος αλλά φυσικά squatch μικρομεσαίες σε ότι έχει να κάνει με την πληροφόρηση!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο123Ενημέρωση καταχώρισης… Στην περιοχή Κοντινά εστιατόριαCowboy Bar and Grill100 κριτικές 0,09 χλμ μακριά The Cremer House74 κριτικές 1,19 χλμ μακριά White Raven21 κριτικές 1,2 χλμ μακριά Taqueria Vallarta34 κριτικές 1,2 χλμ μακριά Κοντινά αξιοθέαταRoaring Camp & Big Trees Narrow-Gauge Railroad249 κριτικές 1,06 χλμ μακριά Felton Covered Bridge Park40 κριτικές 1,19 χλμ μακριά Cotillion Gardens RV Park38 κριτικές 1,33 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Bigfoot Discovery Museum και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή


Λόρδος Γκρέηγουντ, βρυκόλακας [επ. 27 από 36]\n[επ. 27 από 36]\nΜΕΡΟΣ ΤΕΤΑΡΤΟΝ : Μεσολόγγι\nΤα χέρια του παπα-Λάμπρου έτρεμαν καθώς βαστούσαν το ευαγγέλιο. Τούτο βεβαίως ήταν κατιτί φυσιολογικό εφόσον ο παπα-Λάμπρος κόντευε τα ογδόντα πια. Όμως εν προκειμένω, δεν ήσαν τα γηρατειά η αιτία για το τρέμουλο. Κάτι άλλο πιλάτευε την σκέψη του γέροντα κατά την τέλεση του Μυστηρίου.\nΩς και η φωνή του είχε παραλλαχτεί από την κρυφή εκείνη έγνοια που έζωνε το λογικό του. Ο παπα-Λάμπρος, στα ογδόντα του χρόνια, ήταν άνθρωπος που μιλούσε μοναχά όταν έπρεπε να μιλήσει και έλεγε μοναχά κείνα που έπρεπε να ειπωθούν. Συνεπώς έμενε την περισσότερη ώρα σιωπηλός, ακόμη και στα κρασοπωλεία όπου οι συζητήσεις φούντωναν ανάμεσα στους πρεσβύτερους Μεσολογγίτες. Στοχαστικός, με το λιγνό του πρόσωπο καταχωνιασμένο κάτω απ’ την μακριά κάτασπρη γενειάδα, άκουγε υπομονετικά τους υπολοίπους να μακρηγορούν, κι αν τυχόν είχε άποψη την διατύπωνε, πάντοτε με λακωνικό τρόπο. Ειδάλλως εξακολουθούσε να στέκει καταβυθισμένος στις αινιγματικές κείνες σιωπές μετρώντας τις χάντρες του κομπολογιού του στο χέρι.\nΤώρα όμως, αναγκασμένος καθώς ήταν να διαβάζει το ευαγγέλιο εμπρός στο νεαρό ζευγάρι του γαμπρού και της νύφης, η φωνή του κινδύνευε κάθε τόσο να προδώσει το σαράκι που τον κατέτρωγε. Και στο κάθε εδάφιο της Ακολουθίας έτεινε η ομιλία του να καταργεί τις τελευταία συλλαβή σα να απαρνιόταν την ευλογία στους νυμφευόμενους. Για τούτο φυσικά είχε σοβαρό λόγο, ο παπα-Λάμπρος δεν ήταν κάνας μουρλός.\nΟ Γιάγκος ο Βοχωρίτης -ο γαμπρός- έπλεε σε πελάγη ευτυχίας, το χαμόγελο κάτω από το παχύ του μουστάκι πιο λαμπερό και από το ασημωμένο σταυρωτό τσαπράζι που κάλυπτε ολόκληρο το στήθος του, πάνω απ’ την πλουμιστή φέρμελη (=γιλέκο). Το ίδιο ευτυχείς ήσαν και οι γονείς του από πίσω, ενδεδυμένοι τις επίσημες ασημοστόλιστες ενδυμασίες τους. Την ευτυχία του γαμπρού και των πεθερικών όμως δεν συμμεριζόταν και η νύφη, η Δάφνη του Μαστροδήμου.\nΤο βλέμμα της χαμήλωνε καρτερικό κάτω απ’ τον χρυσοπλούμιστο κεφαλόδεσμο. Κι όταν ξεμύτιζε απ’ την μελαγχολία του, περιπλανιόταν αποκαρωμένο πότε προς τα φρεσκογυαλισμένα μανουάλια των αναμμένων κεριών και πότε προς τα εικονίσματα των αγίων, και ειδικότερα στην εικόνα της Αγίας Παρασκευής στην χάρη της οποίας ανήκε τούτη η εκκλησιά. Όπως η Μεγαλομάρτυς Αγία Παρασκευή έστεκε σκυθρωπή μες στην αγιογραφία της, ούτως και στα χείλη της Δάφνης δεν ζύγωνε χαμόγελο. Το κορμί της έμοιαζε να πασχίζει κάτω απ’ το βαρύ νυφικό των χρυσοκέντητων φυλακτών και των βελούδινων ροδόπεπλων. Η Δάφνη ήταν θλιμμένη. Και ο παπα-Λάμπρος, με την εμπειρία των ογδόντα χρόνων του, το καταλάβαινε.\nΟι ψάλτες είχαν κάμει τις εναρκτήριες δοξολογίες και ο διάκονος είχε τελειώσει τις δεήσεις του προς τον Κύριο. Και τώρα ήταν η σειρά του παπα-Λάμπρου να διαβάσει μεγαλοφώνως την Ευχή προς το ζευγάρι. Όμως η υπομονή του είχε πια στερέψει.\n«Ὁ Θεὸς ὁ ἄχραντος, καὶ πάσης κτίσεως δημιουργός, ὁ τὴν πλευρὰν τοῦ προπάτορος Ἀδὰμ διὰ τὴν σὴν φιλανθρωπίαν εἰς γυναῖκα μεταμορφώσας, καὶ εὐλογήσας αὐτούς, καὶ εἰπών· ‘Αὐξάνεσθε καὶ πληθύνεσθε, καὶ κατακυριεύσατε τῆς γῆς’…» είπε και η φωνή του κόπηκε. Τα γέρικα μάτια του παρέμειναν συνοφρυωμένα κάτω απ’ τα πυκνά φρύδια να κοιτάζουν το ευαγγέλιο.\n«Τι έχεις, πάτερ μου; Αισθάνεσαι αδιάθετος; Να σου φέρουμε ένα ποτήρι νερό;» έκανε ανήσυχη η μάνα του Γιάγκου που μέχρις τότε καμάρωνε τον γιο της, ντυμένη το βαμβακερό της καφτάνι με την αστραφτερή μπούρλια των φλουριών στο στήθος.\nΟ παπα-Λάμπρος πήρε λίγο τον χρόνο του για να μιλήσει. Ώσπου έκλεισε απότομα το ευαγγέλιο με τα φλεβιασμένα του χέρια και κοίταξε το πλήθος των συναθροισμένων Μεσολογγιτών μες στην πέτρινη εκκλησιά. Είχαν όρεξη τρελή τούτοι οι άνθρωποι για γλέντι και ο γάμος τούτος ήταν η καλύτερη αφορμή για να ξεφαντώσουν. Και ποιος μπορούσε να τους κατηγορήσει άλλωστε; Οι εικοσιμία ημέρες που είχε ορίσει η Προσωρινή Διοίκησις της Ελλάδος για το πένθος του Λόρδου Μπάιρον είχαν παρέλθει. Σάμπως τι καλύτερο γεγονός θα μπορούσε να φανταστεί κανείς για να αντισταθμιστεί η ζοφεράδα κείνων των ημερών από τον γάμο του Γιάγκου με την ομορφότερη δεσποσύνη του Μεσολογγίου;\n«Το Μυστήριο δεν θα γενεί. Πηγαίνετε σπίτια σας.» είπε κοφτά ο παπα-Λάμπρος, και οι Μεσολογγίτες αναλύθηκαν σε έξαλλα επιφωνήματα και μουρμουρητά δυσαρέσκειας. Όφειλε κανείς να τους συμπονέσει καθότι είχαν όλοι τους δαπανήσει ένα ολόκληρο απόγευμα συμπληρώνοντας τις φορτωμένες τους επίσημες ενδυμασίες για τούτον τον γάμο, τα φέσια των μακριών φουντών και τα χρυσά τερτήρια στα γελέκια και τις καλές τους κατάλευκες φουστανέλες με τα ασημοπλούμιστα ζωστάρια και τις αστραφτερές σπάθες των πολύτιμων διαμαντόπετρων.\n«Τι ‘πες, πάτερ μου; Γιατί να μην γενεί το Μυστήριο;» ρώτησε κερωμένη η μάνα του Γιάγκου.\n«Τι έπαθες ωρέ παπα-Λάμπρο!; Μουρλάθηκες; Ή μήπως μπεκρούλιασες με την μεταλαβιά;» εξανέστη ο Γιάγκος με βαριά φωνή.\nΓέννημα-θρέμμα Μεσολογγίτης, ο Γιάγκος άρπαζε φωτιά με το παραμικρό και το θράσος του γέροντα ξεπερνούσε κατά πολύ τα όριά του. Όμως ο παπα-Λάμπρος ήταν μεταξύ άλλων και άνθρωπος εξαιρετικά ευθύς, και ο λεκτικός τούτος υπαινιγμός του Γιάγκου παραήταν αναιδής για να τον προσπεράσει με απλή στωικότητα.\n«Ο γάμος αυτός δεν είναι ευλογημένος από τον Θεό. Κι εφόσον ο Θεός δεν τον ευλογεί, άλλο τόσο δεν θα τον ευλογήσω κι εγώ.» είπε ο γέροντας με μάτια που άστραφταν την οργή τους καταπάνω στον Γιάγκο.\n«Πώπω ντροπή, πάτερ μου! Σεργούνι θα γίνουμε στην οικουμένη! Πώς θα ξαναντικρίσω τον κόσμο!;» έκανε η μάνα του Γιάγκου θάβοντας το πρόσωπο μες στις χούφτες της.\nΒαβούρα και σταυροκοπήματα επικράτησαν μες στην εκκλησιά. Οι καλεσμένοι απόμειναν άναυδοι με την συμπεριφορά του ιερέα. Τι γνώριζε ο παπα-Λάμπρος που δεν γνώριζαν εκείνοι; Ως και οι γονείς της Δάφνης, ο Μαστροδήμος και η γυναίκα του, ήσαν ανάστατοι με την μυστήρια τούτη επιμονή.\n«Παπα-Λάμπρο, βάνε τα λογικά πίσω στο κεφάλι σ’ και εξακολούθησε την τελετή. Ειδάλλως δεν το ‘χω και πολύ να βγάλω την κουμπούρα εδώ μέσα και να κάμω φονικό.» γρύλισε ο Γιάγκος και έπιασε την μαλαματοκαπνισμένη κουμπούρα που ξεπεταγόταν μέσα από το σελλάχι της μέσης του, ζωσμένο πάνω από την πτυχωτή φουστανέλα.\n«Όχι! Αμαρτία, Γιάγκο! Μήτε να το πεις μήτε να το κάμεις τέτοιο πράγμα! Η εκκλησιά είναι ο Οίκος του Θεού!» φώναξε το πλήθος στον Γιάγκο προκειμένου να καταλαγιάσει τις νεανικές του εκείνες ορμόνες που ‘χαν τώρα φουντώσει και τόπο δεν έδιναν στην λογική.\n«Ωρέ θα το κάμω και θα στεφανωθώ κι από μονάχος μ’! Σάματις ανάγκη τον έχω τον γερολεχρίτη;» αντεπιτέθηκε ο Γιάγκος με το χέρι πάντοτε στην λαβή της κουμπούρας.\n«Μπορείς να με χτυπήσεις, αν σου βαστάει. Μπορείς ακόμη και να με σκοτώσεις εάν αυτό σου κάνει κέφι. Την ευλογία μου όμως δεν θα την πάρεις ποτέ. Ο Θεός σου την αρνείται, κι εγώ λογοδοτώ μονάχα στον Θεό.» αποκρίθηκε με στεντόρεια φωνή ο παπα-Λάμπρος, τόσο απαλλαγμένη από δισταγμό που έκανε τα μάτια του Γιάγκου να σαλέψουν από φούρκισμα.\n«Πες μας τουλάχιστο τον λόγο, πάτερ μου. Γιατί ο Θεός δεν ευλογεί τούτον τον γάμο;» ρώτησε η μάνα του Γιάγκου σε μια απεγνωσμένη προσπάθεια να βάλει τα πράγματα στην θέση τους.\nΟ παπα-Λάμπρος στάθηκε για λίγο βουβός, αναποφάσιστος για το εάν έπρεπε να μιλήσει. Όφειλε κάποιες εξηγήσεις στο πλήθος που τώρα κρεμόταν απ’ τα χείλη του. Αναθάρρησε σαν σκέφτηκε τον Θεό και την αλήθεια που δεν λογίζει φόβο όταν μιλιέται καθαρά.\n«Το κορίτσι δεν τον θέλει αυτόν τον γάμο. Η καρδιά της είναι δοσμένη αλλού.» είπε ψιθυριστά κάτω απ’ την παχιά κάτασπρη γενειάδα. Επιφωνήματα έκπληξης και δέους απ’ το πλήθος.\n«Τι λέγει μωρέ τούτος δω; Μίλα κι εσύ, μωρή! Πες του πως λέγει τρελαμάρες!» έκανε ο Γιάγκος προς την Δάφνη. Κείνη γύρισε και τον κοίταξε στα μάτια, δεν μπορούσε όμως να αρθρώσει κουβέντα.\n«Μην την πιέζεις με το ζόρι να σ’ αποκριθεί!» τον διέκοψε ο παπα-Λάμπρος. «Με τον ίδιο τρόπο που εξαναγκάζεις δια της βιας τις αποκρίσεις από τους ανθρώπους, εξανάγκασες και το ναι σε τούτον τον γάμο. Και ιδού το κατάντημά σου!»\n«Γιατί δεν μιλάς, μωρή; Πες σ’ ετούτον τον ξεμωραμένο πόσο άδικο έχει! Εμπρός λοιπόν! Μίλα ευλογημένη!» γάβγισε ο Γιάγκος.\nΗ Δάφνη δεν τολμούσε να μιλήσει. Κοίταξε για μια στιγμή την μάνα της κι ύστερα τον γέρο της τον Μαστροδήμο που έστεκαν με πρόσωπα παραδομένα στην αγωνία. Αποφάσισε εν τέλει να φερθεί ως γενναία Μεσολογγίτισσα και να σπάσει την σιωπή της:\n«Συχώρα με, Γιάγκο. Γινήκαν όλα με βιασύνη. Δεν μου δόθηκε χρόνος να σκεφτώ ή να μιλήσω την άποψή μου. Αν φταίγω για την ατολμία μου, τότες ας τιμωρηθώ, πρώτα απ’ τον Θεό κι έπειτα απ’ τους ανθρώπους. Όμως ο γάμος είναι πράγμα σοβαρό και θέλει περίσκεψη. Και σαν γίνηκαν όλα έτσι βιαστικά, χρόνος για περίσκεψη δεν υπήρξε. Μα στο ζητώ με πάσα ειλικρίνεια να με συχωρέσεις.»\n«Πωπω ρεζιλίκι! Γιατί, Θεούλη μου, μ’ έκανες ν’ απαντήσω τέτοιαν ντροπή;» βόγγηξε η μάνα του Γιάγκου και κάλυψε το πρόσωπό της με την δικτυωτή μαντήλα για να κρύψει την ατίμωση.\n«Οι άνθρωποι δεν είναι ζα.» παρενέβη ο παπα-Λάμπρος. «Οι άνθρωποι δεν ζευγαρώνουν κατά τις αρεσκείες του τσοπάνη. Οι άνθρωποι έχουν λογικό και καρδιά και αισθήματα και βούληση. Και οι άνθρωποι επιλέγουν. Είναι η επιλογή που φέρνει τον άνθρωπο κοντύτερα στον Θεό. Τούτα να έχετε κατά νου όλοι σας σαν πέσετε να κοιμηθείτε το βράδυ, κι όχι το γλέντι και το φαγοπότι που εχάσατε.»\nΑυτά είχε να πει ο παπα-Λάμπρος στον κόσμο που τον κοιτούσε με μάτια γουρλωμένα. Κι έπειτα σήκωσε τις πτυχές των μαύρων ράσων του με το χέρι και κατέβηκε από το βήμα.\n«Και τώρα πηγαίνετε. Ο γάμος τούτος ελύθη.» είπε με τα μάτια αφανισμένα κάτω από τα πυκνά φρύδια και το πλήθος αρχίνησε να κινείται προς την έξοδο της εκκλησιάς.\nΔεν μπόρεσε να κλείσει μάτι ο κόσμος εκείνη την νύχτα στο Μεσολόγγι. Δεν ήταν μόνον λόγω της γενικής σύγχυσης για την ατυχή αυτή περίσταση. Ήταν και λόγω του θορύβου. Ο Γιάγκος είχε κατεβάσει μια νταμιτζάνα κρασί και, σκνίπα καθώς ήταν, στήθηκε στην πλατεία του χωριού μαζί με αδέρφια και ξαδέρφια και βαρούσε πυροβολισμούς στον αγέρα με την κουμπούρα του για να ξεθυμάνει την λύσσα που τον θέριζε. Υποτίθεται ότι σημάδευε την σελήνη αλλά, με τόσο μεθύσι που είχε κάμει, τα βόλια του τα κατάπινε η μαύρη νύχτα. Ούτε ο Δεληγεώργης, ο φρούραρχος του Μεσολογγίου, δεν ήθελε να του κάμει κάποια παρατήρηση και να τον ξαποστείλει στο σπίτι του. Αντιλαμβανόταν ο δόλιος το ντέρτι του ανδρός και παρίστανε τα κωφά ώτα. Άκουγαν τους κρότους και οι νυχτοπόροι που σεργιάνιζαν τα σοκάκια του Μεσολογγιού και έλεγαν αναμεταξύ τους:\n«Τι γίνεται ωρέ; Ποιος βαράει με την κουμπούρα του τούτες τις άγριες ώρες;»\n«Είναι ο Γιάγκος, ο γιος του Βοχωρίτη. Απόψε παντρευόταν, κι η νύφη τον αρνήθηκε πάνω στο στεφάνωμα και ο γάμος ματαιώθηκε.»\n«Τι λες ωρέ παιδί μου; Τέτοιο χουνέρι έκαμε η άπονη;»\n«Ω ρε με τι καημό θα πάει η έρμη η μάνα του! Ήθελε από καρόν να τον ιδεί στεφανωμένον…»\n«Για την έρμη την μάνα του χολοσκάς; Για το έρμο το καυλί τ’ δεν έχεις τίποτες να πεις;»\nΆκουγαν τις κουμπουριές και οι Τούρκοι του Κιουταχή από απόσταση, από τους καταυλισμούς που είχαν στρατοπεδεύσει τα τσαντίρια τους. Καπνίζοντας τους ναργιλέδες, μουρμούριζαν αναμεταξύ τους κάτω απ’ τις γούνινες κάπες:\n«Τρελο-γκιαούρηδες… Ξυλιές που τις θέλει ο πισινός σας…»\nΜα ούτε και στο σπίτι του Μαστροδήμου τα πράγματα ήσαν ήρεμα. Και πώς θα μπορούσε αλήθεια να χωρέσει ένταση μέσα στο σπιτάκι του Μαστροδήμου που ήταν φτωχικό μεν αλλά φτιαγμένο με ευγένεια, με υφαντά στους τοίχους και στρωσίδια στο πάτωμα, όλα πολύχρωμα λόγω της άνοιξης.\nΗ κυρα-Ασήμω, η γυναίκα του Μαστροδήμου και μάνα της Δάφνης, είχε ανάψει την ελαιολυχνία με το μακρόστενο κυλινδρικό υαλοκαπέλο και την τοποθέτησε επάνω στο ξύλινο τραπέζι. Τούτη ήταν ώρα για έκτακτον οικογενειακόν συμβούλιον έπειτα από τις τελευταίες (εξωφρενικές) εξελίξεις. Είχε φορέσει και το πορφυρό της τσεμπέρι στο κεφάλι, τόσο σφιχτά που έκανε τα σακουλιασμένα της μάτια να πετάγονται έξω απ’ το πρόσωπο.\nΟ Μαστροδήμος φάνταζε κάπως αμέτοχος στην όλη κατάσταση. Είχε βγάλει από τα πόδια του τα μυτερά τσαρούχια –τα καλά του, από βοειδόδερμα- και τα γυάλιζε με βαλσαμόλαδο. Ήταν μάλλον μία αυθόρμητη κίνηση προκειμένου να απομακρύνει τον νου του από την έγνοια της αποψινής λαχτάρας. Ο Μαστροδήμος ήταν άνθρωπος χαμηλών τόνων. Ακόμη κι όταν έβριζε ή καταριόταν, έμοιαζε πιότερο να υποκρινόταν τον οργισμένο. Ξυρισμένο κεφάλι, αμούστακος, με νευρώδη χέρια που μαρτυρούσαν το ισόβιο επάγγελμα του τσαρουχοποιού.\nΌ,τι και να αισθάνονταν αμφότεροι για την δυσάρεστη τροπή της βραδιάς, οι δυο γονείς ήσαν αναμφίβολα ανακουφισμένοι που ο παπα-Λάμπρος ξέθαψε την στυγνή αλήθεια κάτω απ’ τα νυφικά και τα λούσα και που η Δάφνη εξομολογήθηκε εν τέλει την καρδιά της. Κείνο που δεν ήθελαν κι οι δυο τους με κάθε βεβαιότητα ήταν να δουν την θυγατέρα τους να κάμει έναν δυστυχισμένο γάμο. Συμπονούσαν βεβαίως τον Γιάγκο και την παρολίγον συμπεθέρα για την στεναχώρια τους (ο πατήρ Βοχωρίτης δεν τον ήθελε τούτον τον γάμο ούτως ή άλλως) αλλά προτιμούσαν έτσι τα πράγματα παρά την έτερη εκδοχή.\n«Γαμώ το φελέκι σ’, θυγατέρα…» έκανε ο Μαστροδήμος σκουπίζοντας τα τσαρούχια. «Γιατί δεν μίλησες νωρίτερα; Γιατί δεν είπες όχι απ’ την αρχή αφού δεν τον ήθελες;»\n«Συχώρα με, πατερούλη μου. Συλλογίσθηκα τα γρόσια. Πάντοτες το ‘θελες να κάμω έναν πλούσιο γάμο. Εσένα πόνεσα.» αποκρίθηκε απολογητικά η Δάφνη. Το σόι του Γιάγκου, οι Βοχωρίτες, ήσαν προύχοντες με πολλά γρόσια και πολλές ιδιοκτησίες και πολλά ζώα.\n«Τι να τα κάμω εγώ τα γρόσια εάν είσαι εσύ μίζερη; Μαντάρα τα ‘φκιασες. Και ποιος τον ακούει τώρα τον γερο-Βοχωρίτη…! Φιρμάνι θα βγάλει στα καπηλειά και δεν θα μου μιλάει κανένας…» παραπονέθηκε ο Μαστροδήμος.\n«Στον διάολο ο Βοχωρίτης! Ουδέποτες τον χώνεψα κι εκείνον και την κλήρα του.» τον διέκοψε η κυρα-Ασήμω, κι έπειτα στράφηκε στην Δάφνη. «Πες μας όμως μωρή ευλογημένη, γιατί ο παπα-Λάμπρος είπε ότι η καρδιά σου είν’ δοσμένη αλλού; Κάτι κατάλαβε κείνος ο σατανάς που εγώ δεν το μυρίστηκα. Πες μας λοιπόν, είναι δοσμένη η καρδιά σου σε κανέναν; Κι αν ναι, σε ποιον;»\nΗ Δάφνη χαμήλωσε το βλέμμα από ντροπή αφήνοντας τις χαλκόχρωμες μπούκλες της να κρύψουν λίγο απ’ το πανέμορφο πρόσωπό της. Τα μάτια της έλαμπαν το ζωηρό εκείνο πράσινο χρώμα που κληρονόμησε από την μάνα της, την κυρα-Ασήμω. Δεν ήταν μόνο ότι η καρδιά της ήταν όντως δοσμένη σε κάποιον όπως το ‘χε διαγνώσει ο παπα-Λάμπρος, αλλά φοβόταν τώρα ότι με την απόκρισή της θα εξόργιζε και την κυρα-Ασήμω. Καθότι το ‘χαν συνήθειο οι μανάδες και οι θυγατέρες του Μεσολογγίου να τα μοιράζονται όλα μεταξύ τους και να μην κρατούν μυστικά η μία από την άλλη. Κι επιπλέον, η κυρα-Ασήμω ενόμιζε πάντοτες τον εαυτό της αητό σε τέτοια ζητήματα οπότε θα πληγωνόταν ο εγωισμός της ανεπανόρθωτα εάν αποδειχνόταν ότι ένας ογδοντάρης ανέραστος ιερέας είχε καταλάβει κείνο που αυτή ούτε καν υποπτεύθηκε. Όπως και να είχε, η Δάφνη έπρεπε τώρα πια να μιλήσει.\n«Αγαπώ…» ξεκίνησε, και σταμάτησε προτού ολοκληρώσει την φράση της. Η λέξη αγαπώ της φάνηκε κατιτίς άγαρμπη εν προκειμένω και έκαμε να την αντικαταστήσει με άλλη καταλληλότερη. «Έχω αισθήματα για τον Πέτρο. Τον Πέτρο τον Μουσούρη.»\n«Αμάν ευλογημένη…!» έκανε η κυρα-Ασήμω πιάνοντας το κεφάλι της.\n«Φτου, γαμώ τα τσερβέλα σας, ζαβογύναια!» έκανε ο Μαστροδήμος φτύνοντας το τσαρούχι του.\nΗ αντίδραση των δύο δεν ήταν δα και αδικαιολόγητη. Δεν ήταν μόνον ότι ο Πέτρος ήταν πάμφτωχος και δεν είχε ποῦ τὴν κεφαλὴν κλίνῃ όπως θα το έθεταν και οι Ευαγγελιστές Ματθαίος και Λουκάς. Ο Πέτρος ο Μουσούρης ανήκε στην ομάδα των αρματολών που δρούσαν υπό την ηγεσία του θρυλικού οπλαρχηγού Γεώργιου Καραϊσκάκη. Μέσα στο γενικό πνεύμα της διχόνοιας που μάστιζε τους Έλληνες εκείνον τον καιρό, ο Καραϊσκάκης ήλθε σε ρήξη με τον πολιτικό Αλέξανδρο Μαυροκορδάτο στο Μεσολόγγι και πήρε τους άνδρες του από κει κι έφυγε. Ο Μαυροκορδάτος ως αντίποινα εξέδωσε προκήρυξη μέσω της Προσωρινής Διοικήσεως της Ελλάδος στην οποία καταδίκαζε τον Καραϊσκάκη ως «ένοχο εσχάτης προδοσίας».\nΕν κατακλείδι, ο Πέτρος όφειλε να ακολουθήσει τον Καραϊσκάκη στην περίπτωση αυτή και με πόνο αποχωρίστηκε την Δάφνη. Προτού φύγει πάραυτα, την διαβεβαίωσε ότι όλοι τούτοι οι καβγάδες μεταξύ των υψηλά ιστάμενων ήσαν προσωρινοί και ότι θα επέστρεφε γρήγορα στο Μεσολόγγι και θα ‘βρισκε και το θάρρος να ζητήσει το χέρι της από τον γερο-Μαστροδήμο.\nΟ χρόνος περνούσε αλλά η Δάφνη δεν λησμονούσε ποτέ την υπόσχεση του Πέτρου. Τούτοι όμως ήσαν καιροί πολέμων και οι ευγενείς έρωτες σαν κι αυτόν δεν αντιστοιχούσαν παρά σε σβησμένους απόηχους μες στον κυκεώνα των θορύβων και της έχθρας. Σαν κατέβηκε κάποτες ο Κιουταχής στην Κεντρική Ελλάδα και την κατέλαβε, η Δάφνη δεν είχε παρά μονάχα να ελπίζει τον Πέτρο ζωντανό. Επικοινωνία δεν υπήρχε όμως μεταξύ των, κι εκείνη ήταν αρκετά συνετή για να αποδεχθεί το χειρότερο. Σαν ήλθε το λοιπόν ο Γιάγκος στο σπίτι των Μαστροδημαίων και ζήτησε το χέρι της απ’ τον γέρο πατέρα της, η Δάφνη συλλογίσθηκε με φόβο τους γονείς της που βρίσκονταν σε ηλικία προχωρημένη και θα ήθελαν να ιδούν την θυγατέρα τους τακτοποιημένη σε έναν πλούσιο γάμο προτού αποθάνουν. Ούτως, δέχθηκε τον Γιάγκο με μισή καρδιά νομίζοντας τον Πέτρο ή νεκρό ή αγκιστρωμένον σε κάποιαν άλλη αγάπη.\nΟι προετοιμασίες του γάμου γίνηκαν με εξαιρετική γοργότητα καθότι ο Γιάγκος βιαζόταν να θεσπίσει τον εαυτό του ως άνδρα νυμφευμένο στην πόλη του Μεσολογγίου και να καλοκαρδίσει έτσι και την μάνα του που λαχταρούσε να τον δει με στεφάνι. Η ειρωνία της δόλιας της μοίρας το ‘χε όμως γραφτό και, ανήμερα του γάμου, έτυχε να επισκεφθεί την πόλη ο θρυλικός οπλαρχηγός Κίτσος Τζαβέλας για να προμηθευτεί πολεμοφόδια. Ο Τζαβέλας συνεργαζόταν με τον Καραϊσκάκη στις διάφορες επιθέσεις κατά των Τούρκων και ως εκ τούτου γνώριζε και για την τύχη του Πέτρου.\nΒρήκε ο Τζαβέλας την Δάφνη και, γεμάτος αμηχανία καθώς είχε μάθει ότι η Δάφνη ήταν πια μέλλουσα νύφη, της παρέδωκε ως ήταν υποχρεωμένος την επιστολή του Πέτρου προς εκείνη. Η επιστολή ήταν γραμμένη με τα κουτσουρεμένα γράμματα που είχε καταφέρει να αδράξει ο Πέτρος κατά την λειψή του εκπαίδευση. Παρά την γελοία της όμως αμορφωσιά, η επιστολή δεν υστερούσε επουδενί σε πάθος ή σε ειλικρίνεια. Και η καρδιά της Δάφνης, που μέχρι τότε φάνταζε βουβή μες στα σωθικά της, σκίρτησε και πάλι τους ευτυχισμένους χτύπους της σαν έμαθε ότι ο Πέτρος ήταν ζωντανός και δεν την είχε λησμονήσει. Ο γάμος με τον Γιάγκο όμως είχε πια ορισθεί και συμφωνηθεί. Το δίλημμα ήταν τρομερό, ωστόσο επιλύθηκε εν τέλει κατά τον ατσούμπαλο τρόπο με τον οποίον επιλύθηκε. Υπήρχαν όμως άλλα κωλύματα.\nΎστερα από την εισβολή του Κιουταχή στην Κεντρική Ελλάδα, ο Πέτρος μαζί με μια ομάδα αρματολών βρήκαν καταφύγιο στο μικρό ορεινό μοναστήρι της Παναγιάς Φιλοθέου, στο ύψωμα Λεύκα, και έμειναν εκεί εγκλωβισμένοι. Το παλιό αυτό μοναστήρι απείχε περί τα τριάντα χιλιόμετρα από το Μεσολόγγι. Τους δύο ερωτευμένους χώριζε τώρα πια ένας κατσικόδρομος περιστοιχισμένος από ιτιές και λεύκες και φράξους και βουνά. Και –φυσικά- από τις ορδές των Τούρκων που ‘χαν στρατοπεδεύσει τριγύρω. Η ευτυχία της Δάφνης βρισκόταν συνάμα αρκετά κοντά αλλά και αφάνταστα μακριά.\nΟ Πέτρος είχε λαβωθεί στο πόδι από ένα τούρκικο βόλι σε μια εμπλοκή. Ήταν κατάκοιτος στο κρεβάτι αλλά καλά στην υγεία του. Τον περιέθαλπαν οι μοναχοί του μοναστηριού και οι σύντροφοί του.\nΤα διηγήθηκε όλα στους γονείς της. Ο γερο-Μαστροδήμος δεν μίλησε παρά έγειρε το πλάι του πάνω στο ανάκλιντρο του καθιστικού και σκεπάστηκε με την μάλλινη φλοκάτη. Η κυρα-Ασήμω άρπαξε την ρόκα και αρχίνησε να τυλίγει το βαμβάκι από γύρω της. Ήταν ολοφάνερο εντούτοις από τις νευρικές της κινήσεις ότι οι σκέψεις της κάθε άλλο παρά στο κλώσιμο ήσαν.\n«Άτιμο κορίτσι! Έγνοιες που μας βάνεις στο νου! Δεν μας έφτανε η αδερφή σου, έχουμε κι εσένα τώρα…» ψέλλισε μες από τα δόντια της.\nΗ Δάφνη δεν αποκρίθηκε. Μπήκε σιωπηλή στο δωμάτιό της κι έκλεισε την πόρτα. Κοντοστάθηκε στο παραθύρι και ατένισε το μισοφέγγαρο, το μισοφέγγαρο που φώτιζε το μοναστήρι όπου βρισκόταν ο Πέτρος, το μισοφέγγαρο που πυροβολούσε διαρκώς ο Γιάγκος με την κουμπούρα του ξεσηκώνοντας το Μεσολόγγι.\nΗ κυρα-Ασήμω δεν ασχολήθηκε και πολύ με την ρόκα και το βαμβάκι. Τα άφησε στην άκρη και κίνησε προς το άλλο δωμάτιο, στο δωμάτιο όπου βρισκόταν η παρουσία εκείνη του σπιτιού που δεν λόγιζε ούτε γάμους ούτε γιορτές ούτε έγνοιες ούτε οικογενειακά συμβούλια. Κείνη ήταν η παρουσία της Μυρτώς, της μικρότερης θυγατέρας των Μαστροδημαίων. Η κυρά-Δοξούλα, η υπέργηρη γειτόνισσα που πρόσεχε την Μυρτώ ενόσω έλειπαν οι Μαστροδημαίοι, είχε ήδη πάει στο σπίτι της.\nΗ Μυρτώ κειτόταν ξαπλωμένη στο κρεβάτι της. Δεν κοιμόταν. Τα μάτια της ήσαν ανοιχτά. Η χούφτα του αριστερού της χεριού σφιγμένη όπως πάντα, κλειστή, γροθιά, αρνούμενη να ανοίξει τα δάχτυλά της. Η κυρα-Ασήμω είχε κάμει φιλότιμες προσπάθειες για να της ανοίξει την σφιγμένη αυτή χούφτα. Διάολε, είχε φτάσει μέχρι και στο σημείο να της δαγκώνει την γροθιά. Μάταιος κόπος. Ακόμη κι αν η γροθιά χαλάρωνε κάπως με τα χίλια ζόρια, δεν αργούσε και πολύ για να ξανακλείσει σφιχτή.\n«Θα φας;» ρώτησε η κυρα-Ασήμω.\nΔεν έλαβε φυσικά απόκριση. Η Μυρτώ δεν μιλούσε εδώ και πολύ καιρό τώρα. Έστεκε σιωπηλή και ακίνητη, το μελαγχολικό της πρόσωπο πάντοτε ωχρό πίσω απ’ τις κατάμαυρες πλεξούδες των μαλλιών της. Πλήρης αδράνεια. Αδιαφορία. Καθήλωση. Απάθεια.\n«Εάν δεν φας και αύριο, θα φέρω τον γιατρό τον Αγιομαυρίτη για να σου δώσει αφιόνι. Κι έπειτα θα σε βάλω να καταπιείς το φαγητό με το ζόρι. Θα σε ταίσω κι απ’ την μύτη αν χρειαστεί.» είπε η κυρα-Ασήμω, αλλά απόκριση καμία. Βγήκε κλείνοντας την πόρτα.\nΗ Μυρτώ ήταν νηστική για δυο μέρες τώρα. Τούτο ήταν σύνηθες στην δική της περίπτωση, κατά καιρούς. Σε κείνο απ’ το οποίο έπασχε η Μυρτώ, οι σύγχρονοι γιατροί θα αναφέρονταν ως κατατονία. Μία κατάσταση ψυχογενούς ακινησίας και συμπεριφορικής ανωμαλίας που εκδηλώνεται υπό την μορφή λήθαργου. Η Μυρτώ ένιωθε μία βαθιά απογοήτευση για τα πάντα στην ζωή από την εφηβική της κιόλας ηλικία, κι η απογοήτευση αυτή μετεξελίχθηκε σταδιακά στον οικτρό της συνεχή λήθαργο. Οι ύπνοι της δε ήσαν συνήθως στοιχειωμένοι από φριχτούς εφιάλτες.\nΗ κατάστασή της είχε δείξει σημάδια καίριας ανάκαμψης όσον καιρό ήταν ο Λόρδος Μπάιρον στο Μεσολόγγι. Η καημένη η Μυρτώ είχε ερωτοχτυπηθεί παράφορα από τον όμορφο ποιητή και πήγαινε συχνά-πυκνά στην οικία του για να του κάμει παρέα. Μέχρι και τα λειψά της αγγλικά έκαμε απόπειρα να βελτιώσει στην Παλαμαία Ακαδημία του Μεσολογγίου προκειμένου να διεξάγει τις συζητήσεις της με τον Λόρδο.\nΔυστυχώς όμως ο Λόρδος Μπάιρον πέθανε. Και η Μυρτώ επέστρεψε στην πρότερη αποχαύνωσή της κατά τρόπον πλειόνως χειρότερο.\n[συνεχίζεται την επόμενη Τετάρτη, 15 Ιουλίου 2020, αποκλειστικά στο blog της ΩΚΥΠΟΥΣ]


Ο Έλληνας μαέστρος που "υπηρετεί" τον ελληνισμό από την Παραγουάη\nΟ Έλληνας μαέστρος που “υπηρετεί” τον ελληνισμό από την Παραγουάη\nby Ioanna 07/06/2021 14:19 755\nΟ Έλληνας μαέστρος που κρατά αναμμένη τη «φλόγα» του ελληνισμού ακόμα και στην άλλη άκρη του κόσμου μιλάει εφ’ όλης της ύλης. Θαυμάζει τον Μίκη Θεοδωράκη, τον Βαγγέλη Παπαθανασίου και τον Ιάννη Ξενάκη, «ταξιδεύει» με τους ήχους της ηπειρώτικης μουσικής και στο άκουσμα ενός χασάπικου, ζεϊμπέκικου ή καλαματιανού, η ψυχή είναι εκείνη που «οδηγεί» τα πόδια του στον χορό. Ο Πάμπλο Βουρλιώτης (Pablo Vourliotis) γεννήθηκε στο Ciudad del Este της Παραγουάης από πατέρα με ρίζες ελληνικές και Παραγουανή μητέρα. Από τα έξι του χρόνια μυήθηκε στον θαυμαστό κόσμο της μουσικής, τον οποίο υπηρετεί πιστά, σήμερα, ως μαέστρος της Mburukuja Philharmonic Orchestra. Και όχι μόνο αυτόν αφού με την ιδιότητα του προέδρου της ελληνικής κοινότητας στη μακρινή αυτή χώρα της Λατινικής Αμερικής κάνει ό,τι είναι δυνατόν για να κρατήσει ζωντανή τη «φλόγα» του Ελληνισμού.\n«Γεννήθηκα στο Ciudad del Este, πρωτεύουσα της επαρχίας Alto Paraná, την 1η Σεπτεμβρίου 1989. Οι παππούδες μου ήρθαν στην Παραγουάη τη δεκαετία του 1950. Είχαν καταγωγή από τη Μανσούρα, στην Αίγυπτο, αλλά έφτασαν εδώ από τη Σμύρνη και την Κύπρο. Ο πατέρας μου γεννήθηκε το 1958, στην Παραγουάη», λέει ο κ. Βουρλιώτης,ο Έλληνας μαέστρος εξιστορώντας πώς η οικογένειά του έριξε «άγκυρα» σ’ αυτόν τον μακρινό τόπο.\nΠρώτος σταθμός του παππού του ήταν η Ουρουγουάη, όμως επέλεξε τελικά την Παραγουάη καθώς εκεί βρήκε καλύτερες εργασιακές ευκαιρίες.\nΜεγαλώνοντας, ο Πάμπλο Βουρλιώτης, ο Έλληνας μαέστρος έμαθε ν’ αγαπά την Ελλάδα, τη γλώσσα και τον πολιτισμό της, αλλά και τη μοναδική, όπως λέει, κουζίνα της.\n«Στο σπίτι μάθαμε κάποιες βασικές ελληνικές εκφράσεις καθώς η μητέρα μου είναι Παραγουανή και δεν ήξερε τη γλώσσα. Αλλά μεγαλώσαμε ακούγοντας τον πατέρα μου και τους θείους μου να μιλάνε μεταξύ τους ελληνικά κι έτσι μάθαμε κι εμείς τη γλώσσα». Εξηγεί ακόμη πως μέχρι σήμερα η οικογένειά του τηρεί έθιμα και παραδόσεις.\nΈλληνας μαέστρος : «Η ελληνική μουσική είναι μια ανεξάντλητη πηγή ιστορικού και πολιτιστικού πλούτου»\nΗ πρώτη επαφή με τη μουσική ήταν με το πιάνο, γρήγορα όμως κατάλαβε ότι το κλαρινέτο ήταν το αγαπημένο του όργανο- και όχι τυχαία… «Άρχισα να μαθαίνω πιάνο όταν ήμουν 6 ετών, τότε γνώρισα και το κλαρινέτο και κατάλαβα ότι ήταν το αγαπημένο μου όργανο καθώς ήξερα ότι είναι ένα πολύ σημαντικό όργανο και για την ελληνική μουσική», αναφέρει. Στη συνέχεια εμβάθυνε στις μουσικές σπουδές, με σημαντικότερη περίοδο εκείνη των μαθημάτων στη Σύγχρονη Μουσική Διεύθυνση, στο Καθολικό Πανεπιστήμιο της Χιλής, υπό την καθοδήγηση του μαέστρου Zsolt Nagy, διευθυντή του Ωδείου του Παρισιού για να φτάσει τελικά να γίνει ο κορυφαίος Έλληνας μαέστρος της ομογένειας.\nΗ ελληνική μουσική ήταν πάντα παρούσα στην ζωή του, αφού ήταν αναπόσπαστο στοιχείο των οικογενειακών συγκεντρώσεων. Εκεί μυήθηκε στα ηπειρώτικα ακούσματα, στον χασάπικο, τον καλαματιανό και τον ζεϊμπέκικο χορό, ενώ αργότερα ανακάλυψε τους μεγάλους Έλληνες συνθέτες. Από τη σύγχρονη ελληνική μουσική ξεχωρίζει τον Αντώνη Ρέμο, την Άννα Βίσση και την Έλενα Παπαρίζου.\nΑυτό που πάντα τον εντυπωσιάζει, όπως λέει, είναι η μεγάλη αγάπη των μουσικών της Παραγουάης για την Ελλάδα και το αντίστροφο. «Μεγάλοι μουσικοί της Παραγουάης, όπως οι Luis Alberto del Paraná και Alberto de Luque έχουν ταξιδέψει πολλές φορές στην Ελλάδα, ενώ και ο Γιώργος Νταλάρας έχει ηχογραφήσει παραγουανική μουσική», δηλώνει ο Έλληνας μαέστρος.\nΈλληνας μαέστρος : «Για μένα η Ελλάδα σημαίνει ζωή κι ελπίδα»\nΟ διάσημος Έλληνας μαέστρος «κουβαλάει» την Ελλάδα μέσα στην καρδιά του αλλά δεν έχει μπορέσει να κάνει ακόμη το μεγάλο ταξίδι, αφού τα σχέδιά του για το 2020 ανέκοψε η βίαιη εμφάνιση του κορονοϊού. «Το όνειρό μου είναι να είμαι σε θέση να διευθύνω μια ορχήστρα ή και ένα συγκρότημα στην Ελλάδα. Η Ελλάδα σημαίνει ζωή και ελπίδα για μένα», λέει χαρακτηριστικά.\nΤα 200 χρόνια απο την Ελληνική Επανάσταση και το gala concert\n«Με γεμίζει υπερηφάνεια το γεγονός ότι προέρχομαι από ένα έθνος γεμάτο δύναμη, ευφυΐα και ομορφιά από κάθε άποψη», υπογραμμίζει. Με αφορμή την επέτειο των 200 χρόνων από την Ελληνική Επανάσταση σημειώνει πως η φράση «Ελευθερία ή Θάνατος» απηχεί και το αίσθημα των Ελλήνων στην Παραγουάη, παρά το γεγονός ότι βρίσκονται χιλιάδες χιλιόμετρα μακριά από την Ελλάδα.\nΔηλώνει υπερήφανος που τόσο ο ίδιος όσο και οι υπόλοιποι Έλληνες της χώρας γιορτάζουν αυτή την πολύ σημαντική επέτειο. Μάλιστα, όπως αναφέρει, οργανώνει με την ορχήστρα του ένα gala concert για να το παρακολουθήσουν διά ζώσης ή και online όσοι ενδιαφέρονται. Ακόμη, για τον σκοπό αυτό συνεργάζεται στενά με τη δραστήρια πρόεδρο του πολιτιστικού συλλόγου «Νόστος» από το Μπουένος Άιρες της Αργεντινής, Χριστίνα Τσαρδίκου, για το έργο της οποίας σε ό,τι αφορά τη διάδοση της ελληνικής γλώσσας και του ελληνικού πολιτισμού εκφράζεται με πολύ θερμά λόγια.\nΉταν μόλις το 2015 όταν ιδρύθηκε η Ελληνική Κοινότητα Παραγουάης, μια ένωση Ελλήνων και απογόνων τους στη χώρα αυτή της Λατινικής Αμερικής, της οποίας πρόεδρος είναι ο κ. Βουρλιώτης. «Από εκείνο το έτος αναπτύσσουμε διάφορες δραστηριότητες, όπως μαθήματα γλωσσών και χορού και κυρίως συναντήσεις, προκειμένου να βρισκόμαστε όσοι είμαστε ήδη σ’ επαφή ή να ξανανταμώσουν κάποια από τα μέλη της, όπως στην περίπτωση της γενιάς του πατέρα μου», αναφέρει ο Έλληνας μαέστρος.\nΟι καταγεγραμμένοι Έλληνες είναι μόλις 30, όπως λέει, αλλά υπάρχουν περίπου 500 απόγονοι. Γι’ αυτό και στόχος του ως πρόεδρος της Κοινότητας είναι, «να μπορούν όλοι αυτοί να γίνουν κοινωνοί του ελληνικού πολιτιστικού πλούτου και να μπορέσουν τα παιδιά μας να μάθουν την ελληνική γλώσσα από μικρή ηλικία».\nΟ πρωθυπουργός στην Αίγυπτο- Τι επισκέφθηκε και τι συζητήθηκε με την ομογένεια\n22/06/2021 13:05 22/06/2021 13:55 767\nΤεστ Ελληνικού τραγουδιού: Βρείτε τους Έλληνες καλλιτέχνες που ερμήνευσαν 16 αγαπημένα τραγούδια των 90’s\n20/02/2020 18:43 21/01/2022 11:05 5277\nΡίτα Γουίλσον: «Μεγάλωσα σε Ελληνικό νοικοκυριό, είμαι Χριστιανή ορθόδοξη και έχω ρίζες από την Ήπειρο»\n31/12/2019 12:23 1386\nΕΛΛΗΝΙΚΕΣ ΡΙΖΕΣΕΛΛΗΝΙΚΗ ΜΟΥΣΙΚΗΕΛΛΗΝΙΚΗ ΟΜΟΓΕΝΕΙΑ


Αποσπάσματα συνέντευξης του Π. Σκουρλέτη, εκπρόσωπου Τύπου του ΣΥΡΙΖΑ στην τηλεόραση του MEGA (Καμπουράκης-Οικονομέας) | ΣΥΡΙΖΑ Συνασπισμός Ριζοσπαστικής Αριστεράς\n- H κα Βούλτεψη είπε πριν από λίγο εδώ σε εμάς ότι όπου βλέπετε παρανομία πάτε και στρογγυλοκάθεστε και υποστηρίζετε τους πάντες και τα πάντα…\nΔεν εκπλήσσει κανέναν να ακούγονται αυτά από τα χείλη της κας Βούλτεψη. Η κα Βούλτεψη δεν είναι κυβερνητική εκπρόσωπος. Είναι εντεταλμένη να κακολογεί εις βάρος του ΣΥΡΙΖΑ. Αυτό κάνει άλλωστε και η Ν.Δ. Και οι προηγούμενοι κυβερνητικοί εκπρόσωπο. Εσείς ως δημοσιογράφοι το έχετε ζήσει αυτό εκ του σύνεγγυς…\n- Το έχουν αυτό οι κυβερνητικοί εκπρόσωπο…\nΜισό λεπτό… Οι κυβερνητικοί εκπρόσωποι έκαναν briefing, ενημέρωναν τους δημοσιογράφους, έβγαζαν ανακοινώσεις σε σχέση με τα πεπραγμένα της κυβέρνησης, με ερωτήματα που ετίθεντο στο δημόσιο διάλογο. Τώρα αυτά έχουν καταργηθεί. Το 99% των ανακοινώσεων των κυβερνητικών εκπροσώπων των τελευταίων, τουλάχιστον μετά το 2012, είναι τι κάνει η αντιπολίτευση. Και μάλιστα όχι σε σχέση με το διάλογο που αναπτύσσεται γύρω από το κυβερνητικό έργο, αλλά ανατρέχοντας στο παρελθόν.\nΤώρα για το συγκεκριμένο. Νομίζω ότι έχει εξαντληθεί πια αυτή η συζήτηση και έχουν αποκαλυφθεί οι πραγματικές προθέσεις της κυβέρνησης…\n- Για τους δήμους λέτε…\nΒεβαίως. Πρόκειται για μια επιλογή να μπορέσει να ικανοποιήσει το αίτημα του μνημονίου, έτσι ώστε να δημιουργηθούν νέες δεξαμενές εργαζομένων για απόλυση. Βλέπετε πολύ καλά ότι δεν πρόκειται για έλεγχο γνησιότητας πιστοποιητικών ή στοιχείων. Αυτό ήταν το πρόσχημα. Ουσιαστικά ανατρέχουν και προσπαθούν, αναδρομικά, όπως επισημάνατε κι εσείς πριν από λίγο, να αλλάξουν τους όρους με τους οποίους αυτοί οι άνθρωποι προσλήφθηκαν, επειδή η χώρα μας παρανομούσε και δεν ήταν εναρμονισμένη με το κοινοτικό δίκαιο.\n- Κι εγώ έτσι πιστεύω, αλλά από το Υπουργείο λένε ότι είχαν γίνει και κάτι κουτσουκέλες τότε που είχαν περάσει στα ψιλά… Εκεί τώρα εστιάζουν.. που δεν νομίζω ότι ούτε ο ΣΥΡΙΖΑ θέλει να καλύψει…\n- Νομίζω ότι το θέμα της αξιολόγησης γενικότερα είναι πιο σοβαρό…\nΠολύ πιο σοβαρό είναι και προφανώς κάνουμε κακό στην υπόθεση της αξιολόγησης εάν τελικά την υποτάσσουμε στη σκοπιμότητα της πάση θυσίας μείωσης των θέσεων εργασίας στο δημόσιο, στον ευρύτερο δημόσιο τομέα.\nΒλέπω ότι ιδιαίτερα μετά την παρουσίαση των βασικών δεσμεύσεών μας που αφορούν τον τομέα της οικονομίας στη ΔΕΘ, έχει πιάσει ένας πανικός την κυβέρνηση. Πανικός τρομακτικός. Και βλέπετε ότι όλες αυτές οι διαρροές που ακούγονται παρακολουθούν ουσιαστικά τις ενότητες των μέτρων που εξήγγειλε ως δεσμεύσεις ο Αλέξης Τσίπρας στη Θεσσαλονίκη..\n- Πάντως και δικοί σας άνθρωποι λένε ότι είναι στη σφαίρα του μη ρεαλιστικού…\nΔεν το έχω ακούσει αυτό..\n- Βαρουφάκης, Λαπαβίτσας…\nΣυγνώμη, δικοί μας άνθρωποι, νόμιζα ότι λέτε για στελέχη… Ο κ. Λαπαβίτσας είναι ένας άνθρωπος ο οποίος έχει ασκήσει δριμύτατη κριτική στο πρόγραμμά μας και σε ό,τι έχουμε πει. Διαφωνεί με όλη την ανάλυση που κάνουμε στο ζήτημα της κρίσης. Γιατί επικαλείστε.. Ακούω και από τα ρεπορτάζ.. μα ο κ. Λαπαβίτσας… Μα ο κ. Λαπαβίτσας είχε υποστηρίξει τον κ. Αλαβάνο, ήταν από εκείνες τις δυνάμεις της αριστεράς που έχουν μια άλλη αντίληψη για την Ευρώπη.. Έτσι δεν είναι;.. Τώρα πώς το επικαλείστε;\n- Και τον κ. Βαρουφάκη επικαλούνται πολλοί…\nΟ κ. Βαρουφάκης, αν διαβάσετε την τελευταία του συνέντευξη την προηγούμενη βδομάδα.. δεν θυμάμαι σε ποια εφημερίδα, διαβάστε την και πέστε μου πού βρίσκετε τις αποκλίσεις και σε ποιο βαθμό.\nΑλλά εν πάση περιπτώσει, το δράμα της κυβέρνησης είναι ότι από την άλλη έχει δεσμευτεί να εφαρμόσει αυτό το πρόγραμμα και τη λογική του. Ο κ. Σαμαράς ήταν ξεκάθαρος, είπε χαρακτηριστικά ότι οποιεσδήποτε λύσεις πρέπει να κινούνται στο πλαίσιο του μνημονιακού προγράμματος. Η κα Μέρκελ είπε, από τη μεριά της, όλα θα τα δούμε αφού ολοκληρωθεί το πρόγραμμα. Όταν ρωτήθηκε δε για το βασικό στρατηγικό πρόβλημα της Ευρώπης, που είναι η χαλάρωση του Συμφώνου Σταθερότητας, τι είπε ο κ. Σαμαράς; Αυτό δεν το αγγίζουμε, δεν μου πέφτει λόγος. Η Ελλάδα που θα έπρεπε λοιπόν να θέσει το βασικό στρατηγικό ζήτημα που υπάρχει σήμερα στην Ευρώπη, που είναι η εγκατάλειψη των πολιτικών λιτότητας, υπεραμύνεται του μερκελισμού. Αυτό είναι το δράμα της κυβέρνησης. Γι αυτό καταρρέει. Συνθλίβεται λοιπόν ανάμεσα στην κοινωνική οργή, την κοινωνική πίεση και τις δεσμεύσεις της. Έχει κλείσει τον κύκλο της.


Fanari Press – ΣΤΗ… ΣΕΝΤΡΑ: Ο Ιάσονας Φωτήλας\nΠαρασκευή, Νοέμβριος 9, 2018 – 17:17\n❱❱ «Από το αμπέχονο και την υψωμένη γροθιά πέρασε στο ψηλοτάκουνο και το ταγέρ» σχολίασε σε πρωινή εκπομπή του Σκάι ο βουλευτής Αχαΐας της Ν.Δ. Ιάσονας Φωτήλας, αναφερόμενος στην Εφη Αχτσιόγλου.\nΒέβαια, μετά τις αντιδράσεις από το πάνελ της εκπομπής, προσπάθησε ανεπιτυχώς να μας πείσει ότι το σχόλιό του ήταν απλώς… σημειολογικό και όχι σεξιστικό. Τι μας λέτε, κύριε Φωτήλα, σοβαρά; Ετσι προσπαθείτε εσείς στην Πάτρα να μαζέψετε τα ασυμμάζευτα;\nΠροηγούμενο ΆρθροΚΟΚΚΙΝΗ ΚΑΡΤΑ: Στη Ζοζεφίν Βέντελ Επόμενο ΆρθροΠΡΟΣΟΧΗ! Μελωδίες άγχους


Δικαστές στα πρόθυρα σύγχυσης – Μεταρρύθμιση\nΣε κανέναν δεν αρέσει να του περικόπτουν τις αποδοχές. Και φυσικά, ο καθένας έχει δικαίωμα να διαμαρτύρεται και με κάθε νόμιμο μέσο να επιδιώκει να αποτρέψει τη μείωση του εισοδήματός του.\nΣε κανέναν δεν αρέσει να του περικόπτουν τις αποδοχές. Και φυσικά, ο καθένας έχει δικαίωμα να διαμαρτύρεται και με κάθε νόμιμο μέσο να επιδιώκει να αποτρέψει τη μείωση του εισοδήματός του. Στην Ελλάδα, βέβαια, τα νόμιμα μέσα είναι για πολλούς μια ακατάληπτη έννοια και γι’ αυτό δεν πρόκειται να ασχοληθώ με τις αντιδράσεις των υπαλλήλων της Βουλής, οι οποίοι μπροστά στο ενδεχόμενο να ψηφιστεί η τροπολογία με την οποία μειώνονταν και οι δικοί τους μισθοί προχώρησαν σε άγρια απεργία και απείλησαν με κατάληψη το Κοινοβούλιο.\nΘα ασχοληθώ όμως με τους δικαστές, οι οποίοι οφείλουν να αντιλαμβάνονται τη θεμελιώδη για μια δημοκρατία έννοια της νομιμότητας και θα σταθώ στις δικές τους αντιδράσεις. Εδώ και πολύ καιρό, πολλοί δικαστές πραγματοποιούν στάση εργασίας παρά τη ρητή συνταγματική επιταγή που τους απαγορεύει κάθε μορφής απεργία. Δεν γνωρίζω κανέναν σοβαρό νομικό που να αμφισβητεί ότι η στάση εργασίας των δικαστών συνιστά κατάφωρη παραβίαση του Συντάγματος. Αυτοί όμως, με εξαίρεση τους δικαστές του Συμβουλίου της Επικρατείας, συνεχίζουν απτόητοι τη στάση τους, σαν να μην καταλαβαίνουν ότι, όταν οι ίδιοι παρανομούν, δεν μπορούν να απαιτούν από τους πολίτες την υπακοή στους νόμους.\nΤην ευαισθησία τους για την τήρηση του Συντάγματος την εξαντλούν σε ένα ζήτημα που αφορά τους ίδιους: στις περικοπές των δικών τους μισθών. Ετσι, λίγο πριν ψηφισθεί από τη Βουλή το σχετικό νομοσχέδιο με τις περικοπές, συνήλθε η Ολομέλεια του Αρείου Πάγου και απεφάνθη ότι οι ρυθμίσεις που πρόκειται να ψηφιστούν είναι αντισυνταγματικές.\nΟπως είναι γνωστό, ο Αρειος Πάγος δεν έχει από το Σύνταγμα αρμοδιότητα συγκεντρωτικού ελέγχου της συνταγματικότητας των νόμων, ούτε προβλέπεται να γνωμοδοτεί για τη συνταγματικότητα κάποιου νομοσχεδίου. Τον έλεγχο συνταγματικότητας τον ασκεί όταν εκδικάζει μια υπόθεση και καλείται να εφαρμόσει κάποιον συγκεκριμένο νόμο (διάχυτος έλεγχος). Πώς, λοιπόν, απεφάνθη στη συγκεκριμένη περίπτωση; Φαίνεται ότι θεωρούν ότι η διατύπωση της διάταξης του Κώδικα Οργανισμού Δικαστηρίων που προβλέπει τη «λήψη αποφάσεων για θέματα γενικότερου ενδιαφέροντος, οργάνωσης και λειτουργίας του δικαστηρίου και απονομής της δικαιοσύνης» περιλαμβάνει και το ζήτημα των αποδοχών τους.\nΚατά την άποψή μου, η διάταξη αναφέρεται στενά σε ζητήματα οργάνωσης και λειτουργίας των δικαστηρίων και δεν περιλαμβάνει οποιοδήποτε θέμα γενικού ενδιαφέροντος το οποίο σχετίζεται με τη δικαιοσύνη. Αλλιώς θα καταλήξουμε στο συμπέρασμα ότι η Ολομέλεια μπορεί να αποφαίνεται, έστω και γνωμοδοτικά, για κάθε νομοσχέδιο. Θα μπορούσε, παραδείγματος χάριν, να υποστηριχθεί ότι η προστασία του περιβάλλοντος είναι ζήτημα γενικού ενδιαφέροντος ή επηρεάζει γενικά την απονομή της δικαιοσύνης και, επομένως, η Ολομέλεια μπορεί να αποφανθεί και επ’ αυτού. Μια τέτοια ερμηνεία ουσιαστικά απονέμει αρμοδιότητες συγκεντρωτικού ελέγχου στον Αρειο Πάγο και έρχεται σε ευθεία αντίθεση με το Σύνταγμα και τον διάχυτο έλεγχο που αυτό προβλέπει.\nΗ ερμηνεία αυτή έχει και άλλες συνέπειες. Οσοι δικαστές συμμετέχουν σε μια παρόμοια απόφαση-γνωμοδότηση εκφράζονται δημοσίως για κάποιο ζήτημα και, ως εκ τούτου, πρέπει να αποκλείονται από τη σύνθεση δικαστηρίου που θα εκδικάσει τη συνταγματικότητα αυτού του ζητήματος. Ετσι, π.χ., στο λεγόμενο Μισθοδικείο, το οποίο ενδεχομένως θα κληθεί να εκδικάσει τελικά το ζήτημα της συνταγματικότητας των περικοπών, δεν μπορεί να συμμετάσχει κανένας από τους αρεοπαγίτες που συμμετείχαν στην Ολομέλεια.\nΗταν ανάγκη οι δικαστές μας να υιοθετήσουν μια τουλάχιστον αμφιλεγόμενη ερμηνεία σε μια διάταξη νόμου και να σπεύσουν να αποφανθούν για ένα ζήτημα που τους αφορά; Προσδοκούσαν άραγε ότι την τελευταία στιγμή θα αποσύρονταν τα μέτρα επειδή απεφάνθησαν γνωμοδοτικά για την αντισυνταγματικότητά τους; Δεν τους αρκούσε ότι μπορούν να προσβάλουν την επίμαχη διάταξη στο Μισθοδικείο; Δεν αντιλαμβάνονται ότι η αντισυνταγματικότητα ενός νόμου είναι μια σοβαρή απόφαση που δεν παίρνεται ούτε υπό την πίεση συνδικαλιστικών πιέσεων ούτε λόγω της συγκυρίας; Και τέλος, επιτρέπεται να συνεδριάζουν για ζητήματα συνταγματικότητας και να σιωπούν για τη στάση εργασίας που ταλανίζει τη χώρα και τινάζει όλη τη δικαιοσύνη στον αέρα;\nΔιανύουμε μια φοβερή κρίση και είναι δύσκολο να διατηρήσουμε την ψυχραιμία μας. Αν όμως μιμηθούμε τους υπαλλήλους της Βουλής, όχι μόνο θα διαλύσουμε τους θεσμούς μας αλλά είναι βέβαιο ότι το ίδιο και χειρότερο θα κάνουμε με τα εισοδήματά μας. Πιστεύω ειλικρινά ότι οι δικαστές πρέπει να είναι οι καλύτερα αμειβόμενοι δημόσιοι λειτουργοί. Αλλά οι απολαβές τους, όπως και όλων μας, δεν εξαρτώνται από κανένα Σύνταγμα αλλά από τις οικονομικές δυνατότητες της χώρας.


Φιλιώ Μανωλιουδάκη: Η παγκόσμια πρωταθλήτρια με τον "Πειραιά Νικητή" και το Γιάννη Μώραλη στον Πειραιά - Porto News\nΦιλιώ Μανωλιουδάκη: Η παγκόσμια πρωταθλήτρια με τον “Πειραιά Νικητή” και το Γιάννη Μώραλη στον Πειραιά\nΑΥΤΟΔΙΟΙΚΗΣΗ ΔΗΜΟΣ ΠΕΙΡΑΙΑ ΕΚΛΟΓΕΣ 2019\nΥποψήφια Δημοτική Σύμβουλος με τον συνδυασμό «Πειραιάς Νικητής» και τον Γιάννη Μώραλη στις αυτοδιοικητικές εκλογές του Μαΐου, θα είναι η κ. Φιλιώ Μανωλιουδάκη.\nΗ Φιλιώ Μανωλιουδάκη είναι παγκόσμια πρωταθλήτρια της υδατοσφαίρισης, αρχηγός πόλο του Ολυμπιακού και αθλήτρια της ομάδας 12 χρόνια.\nΜε τον Ολυμπιακό έχει κατακτήσει επτά φορές πρωτάθλημα Ελλάδος, 1 φορά πρωτάθλημα Ευρώπης, 1 φορά κύπελλο Ευρώπης, 1 Κύπελλο Κυπελλούχων Super Cup και 1 κύπελλο Ελλάδος.\nΤο 2011 κατέκτησε με την Εθνική Ελλάδος το χρυσό μετάλλιο στο παγκόσμιο πρωτάθλημα υδατοσφαίρισης της Σαγκάη.\nΈχει κατακτήσει χρυσό παγκόσμιο κύπελλο, είναι 2 φορές ασημένια δευτεραθλήτρια Ευρώπης με την Εθνική ομάδα και έχει κατακτήσει 2 χάλκινα παγκόσμια κύπελλα.\nΗ κα Μανωλιουδάκη είναι απόφοιτος Ναυτιλιακών Σπουδών του Πανεπιστημίου Πειραιώς.\n«Είναι ιδιαίτερη χαρά για εμένα, να καλωσορίζω στον συνδυασμό «Πειραιάς Νικητής» την Φιλιώ Μανωλιουδάκη, η οποία δεν χρειάζεται ιδιαίτερες συστάσεις. Πρόκειται για μια από τις σπουδαιότερες αθλήτριες που διαθέτει η Ελλάδα, με μεγάλες διακρίσεις σε εθνικό και σε παγκόσμιο επίπεδο.\nΗ Φιλιώ είναι παγκόσμια πρωταθλήτρια, αρχηγός υδατοσφαίρισης του Ολυμπιακού και επτά φορές πρωταθλήτρια Ελλάδος με τον Ολυμπιακό.\nΗ Φιλιώ Μανωλιουδάκη αγαπάει την πόλη μας, την έχει τιμήσει μέσα από την πορεία της στην υδατοσφαίριση και μας έχει κάνει όλους περήφανους, τον Ολυμπιακό, τον κόσμο του αλλά και τη χώρα, με τις σπουδαίες διακρίσεις της. Η Φιλιώ έχει μάθει να δουλεύει, να αγωνίζεται και να βγαίνει νικήτρια. Είναι ένας νέος άνθρωπος, με διάθεση προσφοράς και είμαι βέβαιος ότι θα συμβάλλει στο όραμά του συνδυασμού μας για έναν Πειραιά Νικητή».\nΗ κα Φιλιώ Μανωλιουδάκη, σε δήλωσή της επεσήμανε:\n«Με μεγάλη μου χαρά συμμετέχω στην επιτυχημένη ομάδα του «Πειραιά Νικητή», ως υποψήφια Δημοτική Σύμβουλος με τον Γιάννη Μώραλη. Είναι η πρώτη φορά που ασχολούμαι με τα κοινά. Πιστεύω στο έργο και στο όραμα του συνδυασμού «Πειραιάς Νικητής». Τα τελευταία 4,5 χρόνια έχω δει να γίνονται σημαντικές παρεμβάσεις και πολύ μεγάλες αλλαγές στον Πειραιά σε όλα τα επίπεδα, στον αθλητισμό στον πολιτισμό, στην κοινωνία. Όπως έχω μάθει μέσα από την πορεία μου στον αθλητισμό να δουλεύω σκληρά, να αγωνίζομαι και να θέτω υψηλούς στόχους, το ίδιο επιθυμώ να κάνω και τώρα για τον Πειραιά που όλοι αγαπάμε».\nΑνδρέας Ευθυμίου: “Συνεχίζουμε αποφασιστικά με ορθή οικονομική διαχείριση, με κοινωνική μέριμνα και παρεμβάσεις για τον Ταύρο και το Μοσχάτο”\nΠαναγιώτης Χατζηπέρος: “Όχι στη δημιουργία νέων ναυπηγείων στην Κυνοσούρα”


Ιρλανδία: Σημαντική νίκη για τα δικαιώματα της διεμφυλικής κοινότητας | Euronews\nΙρλανδία: Σημαντική νίκη για τα δικαιώματα της διεμφυλικής κοινότητας\n«Ως παιδί ένιωθα διαφορετικά, αλλά δεν είχα τα λόγια να περιγράψω τι σήμαινε αυτό για το φύλο μου. Πάντα λοιπόν ένιωθα περισσότερο άνδρας, όμως δεν συνειδητοποιούσα πώς ήταν δυνατό αυτό που αισθανόμουν. Αν και σχετιζόμουν περισσότερο με αγόρια παρά με κορίτσια, δεν είχα τις λέξεις για να πω ότι θα μπορούσα να είμαι αγόρι».\nΤα παραπάνω λόγια ανήκουν στον Σαμ Μπλάνκενσι, έναν φοιτητή που, όταν γεννήθηκε, πριν 21 χρόνια, ήταν κορίτσι. Όμως η φυλετική του ταυτότητα ήταν ακριβώς αντίθετη.\nΗ μετάβασή του ξεκίνησε πριν τρία χρόνια. Αποκλειστές ορμονών, τεστοστερόνη και χειρουργείο. Το δύσκολο όμως ήταν η κοινωνική μετάβαση, όταν έπρεπε να μιλήσει με τους φίλους και ειδικά με την οικογένειά του.\nΗ μητέρα του διηγείται: «Κοιτώντας πίσω, βλέπω πολλά σημάδια που θα μπορούσα να αντιληφθώ. Όμως τότε δεν ήξερα τίποτα για διεμφυλικούς και δεν θα μπορούσα να καταλάβω ότι ο Σαμ ήταν διαφορετικός. Θα μπορούσε κάποιος να τον πει αγοροκόριτσο, αφού έπαιζε με στρατιωτάκια και τις απόκριες ντυνόταν πάντα Χάρι Πότερ και ποτέ Ερμιόνη. Πάντα επέλεγε την αρσενική ταυτότητα, αλλά αυτό δεν με έκανε να καταλάβω κάτι, διότι τότε ο όρος διεμφυλικός δεν ήταν στο λεξιλόγιό μου».\nΗ έκφραση της φυλετικής ταυτότητας και η νομική της αναγνώριση υπήρξε ένας μακρύς αγώνας για τους διεμφυλικούς παγκοσμίως. Ιδιαίτερα στην Ιρλανδία.\nΗ Κλερ Φαρέλ είναι 71. Στην εποχή της, το διαζύγιο ήταν παράνομο και η ομοφυλοφιλία έγκλημα. Για εκείνη, το δικαίωμα στην έκφραση της φυλετικής ταυτότητας ήταν κάτι σχεδόν αδύνατο. Η ίδια μας λέει: «Στη δεκαετία του 50 πάλευα να καταλάβω ποια ήμουν. Στο μυαλό μου ήξερα πως ήμουν ένα κορίτσι, αλλά δεν μιλούσα γι’ αυτό. Δεν το είπα στην οικογένειά μου ή σε άλλους, γιατί ένιωθα ότι το περιβάλλον μου δεν θα το δεχόταν. Στη δεκαετία του 60 τα πράγματα ήταν ακόμη άσχημα. Τότε ήταν που οι γονείς μου με έπιασαν να ντύνομαι με γυναικεία ρούχα και δεν μπορούσαν να το διαχειριστούν. Πέρασα όλη μου την εργασιακή ζωή μασκαρεμένη άνδρας. Έτσι το περιγράφω. Αυτό έκανα μέχρι και πριν δύο χρόνια, οπότε πήρα σύνταξη».\nΗ Ιρλανδία είναι η μόνη ευρωπαϊκή χώρα, όπου δεν προβλέπεται νομικά η αναγνώριση φύλου, κάτι που όμως σύντομα θα αλλάξει.\nΗ Βουλή πρόκειται να εγκρίνει το νομοσχέδιο για την αναγνώριση του φύλου. Θα επιτρέπει στους ενήλικους διεμφυλικούς να επιλέγουν εκείνοι την φυλετική τους ταυτότητα.\nΚι όλα αυτά λίγο αφού οι Ιρλανδοί πολίτες εκφράστηκαν σε δημοψήφισμα υπέρ των γάμων μεταξύ ομοφύλων.\nΓια τους διεμφυλικούς, η ψήφιση αυτού του νόμου είναι λόγος για γιορτή. Ή έστω για ένα πικνίκ στο Δουβλίνο.\nΗ Σάρα Φίλιπς ομολόγησε τη διεμφυλικότητά της πριν σχεδόν τριάντα χρόνια. Γι’ αυτήν, η νέα νομοθεσία θα αντιμετωπίσει τις διακρίσεις, όμως πάνω απ’ όλα θα αποτελέσει αναγνώριση θεμελιωδών δικαιωμάτων.\n«Για μένα είναι η δύναμη του να μπορείς να είσαι ο εαυτός σου. Το κράτος μου με θεωρεί πλήρη και ισότιμο πολίτη. Η νέα νομοθεσία θα λειτουργήσει παρέχοντας ένα μοντέλο αυτοπροσδιορισμού, το οποίο θα αποτελεί μια νόμιμη δήλωση. Θα αποφασίζεις το φύλο σου και θα το δηλώνεις σε μια υπηρεσία. Έπειτα, αυτοί θα προωθούν το έγγραφο στο ληξιαρχείο και θα κάνεις αίτηση για νέο πιστοποιητικό γέννησης. Σε αυτό το νέο πιστοποιητικό θα αναγράφεται το φύλο σου. Το παλιό πιστοποιητικό θα υπάρχει, αλλά πρόσβαση σε αυτό δεν θα έχει κανείς εκτός από εσένα», σύμφωνα με τη Σάρα.\nΈνα νέο πιστοποιητικό γέννησης θα διευκολύνει την αλλαγή άλλων εγγράφων, όπως το διαβατήριο, η άδεια οδήγησης ή η κάρτα κοινωνικής ασφάλισης. Είναι αυτό για το οποίο η ιρλανδική κοινότητα διεμφυλικών πίεζε εδώ και χρόνια.\nΌμως το νομοσχέδιο φυλετικής ταυτότητας θα πηγαίνει ένα βήμα παραπέρα: η φυλετική ταυτότητα δεν θα πιστοποιείται από κάποιο ιατρικό χαρτί ή ιατρική εξέταση.\nΌπως μας λέει ο Μπρόντεν Τζιαμπόουν του ιρλανδικού Δικτύου Ισότητας Διεμφυλικών, «οι περισσότερες χώρες απαιτούν την υπογραφή ενός ψυχιάτρου ή ενός ψυχολόγου ή κάποιου γιατρού, ώστε να πιστοποιηθείς. Στην Ιρλανδία δεν θα το χρειαστούμε αυτό. Κι αυτό είναι απίστευτα σημαντικό ως προς τα δικαιώματα των τρανς, διότι σημαίνει πως μπορούμε να αυτοπροσδιοριστούμε. Μπορώ, για παράδειγμα, να πω ότι είμαι ένας άνδρας. Δεν χρειάζομαι ψυχίατρο για να πω κάτι τέτοιο».\nΟ ενδοκρινολόγος Ντόναλ Ο’ Σέι ασχολείται με διεμφυλικούς ασθενείς εδώ και σχεδόν είκοσι χρόνια. Επί μακρόν τάσσεται υπέρ αυξημένων πόρων για τα διεμφυλικά άτομα που αποτελούν το 1% με 2% του πληθυσμού.\nΌμως, ως επιστήμονας, ζητά προσεκτικούς χειρισμούς, εγείροντας ένα σημαντικό θέμα: «Διατηρώ τις επιφυλάξεις μου για το ότι δεν χρειάζεται ένα έγγραφο που να πιστοποιεί ότι ένα άτομο είναι όντως διεμφυλικό. Η ανησυχία μου δεν έχει να κάνει με τον πραγματικά διεμφυλικό. Η ανησυχία μου αφορά την πολύ μικρή μειονότητα που βιώνει μια διαταραχή προσωπικότητας, η οποία εκφαίνεται στο φύλο. Τέτοια άτομα δεν πρέπει να ενθαρρύνονται προς τον επαναπροσδριορισμό ή την αλλαγή φύλου, διότι θα τους κάνει κακό».\nΠαρά τις επιφυλάξεις του, ο καθηγητής Ο’ Σέι στηρίζει το συγκεκριμένο νομοσχέδιο. Επίσης απαντά κάνοντας λόγο για μια ευαίσθητη συζήτηση στην άποψη της ιρλανδικής τρανς κοινότητας ότι δεν πρέπει να υπάρχει ελάχιστη ηλικία για τη δήλωση της φυλετικής ταυτότητας.\nΟ ίδιος εξηγεί: «Αυτός που είναι όντως διεμφυλικός γνωρίζει πως από τότε που θυμάται τον εαυτό του και σίγουρα πριν την ηλικία των πέντε ετών ότι ζει στο λάθος σώμα. Όμως το πρόβλημα είναι πως οι διαγνωσμένοι πριν την εφηβεία διεμφυλικοί αλλάζουν γνώμη σε ποσοστό 5%. Όταν η διεμφυλικότητα διαγιγνώσκεται μετά την εφηβεία, το ποσοστό αλλαγής γνώμης είναι λιγότερο από το 1%. Όντως, λοιπόν, πρέπει να προστατέψουμε τα νεότερα παιδιά».\nΓια τον Σαμ και τους υπόλοιπους τρανς, δεν υπάρχει αμφιβολία ότι ο νόμος για την αναγνώριση του φύλου θα αποτελέσει μια σιωπηρή επανάσταση στα δικαιώματα των φύλων.\nΌταν, όμως, ζητήσαμε από τον Σαμ να μας δείξει φωτογραφίες πριν την αλλαγή, μας έδειξε μόνο μία από τότε που ήταν… μηνών! Γιατί; «Για μένα, τα μωρά δεν έχουν το φύλο που τους ορίζουν οι άνθρωποι. Ποτέ δεν ξέρεις αν ένα μωρό είναι αγόρι ή κορίτσι, δεν είναι κάτι που μπορείς να πεις μέχρι κάποια μέρα να ντυθεί με έναν συγκεκριμένο τύπο ρούχων. Γι’ αυτό και για μένα οι φωτογραφίες από τότε που ήμουν μωρό είναι πιο διαχειρίσιμες σε σχέση με άλλες που θεωρώ ότι είναι δυσκολότερες. Το να θυμάμαι είναι σπουδαίο, αλλά το να δείχνω τις φωτογραφίες στον κόσμο είναι κάτι ευαίσθητο για μένα, διότι δεν εκφράζουν το ποιος είμαι τώρα».